text:
1Se na wotisa: Ina Txizimu txi nga va txi di tshotshile vathu va txona kani? Lambi! Nguko nani ni Muisrayeli, wa lixaka la Abrahamu, wa nyumba ya Bhenjamini. 2Txizimu kha txa tshotsha vathu va txona, ava txi nga va ziva ngu kale. Mwendo mo va mi si ti zivi ati ti wombwako ngu Mibhalo, ti txi womba ngu Elija, mbimo yi a nga dila ka Txizimu, a txi mangalela va ka Israyeli, a txi khene: 3“Mkoma, va date vaprofeti vako, va khundumusete magandelo ako, ku to sala ani nokha, ni konkuwa va xota wutomi wangu!” 4Kambe Txizimu txi m'xamulisile ku txani kani? Txi wombile txitxi: “Ni ti sawulete mtxhanu wa makumi ni makumi mambidi a mazana a vavamna, ava va nga mbi khizama masoni ka Bhahali.” 5Ngu toneto, ni konkuwa yi ho mibotiana yi nga sawulwa ngu kuranda ka kateko. 6Kambe, ti txi tsimbila ngu kateko, hi nga ngadi kambe ngu mithumo; nguko, ngako i di ngu mithumo, kateko hi nga ngadi i di kateko. 7Se hi na txani kani? Atxi Israyeli a nga ti txi lava, kha txi mana, kambe ava va nga sawulwa va txi mani; kasi vamwane va bangisilwe timbilu, 8nga ti ti nga bhalwa taku: “Txizimu txi va ningile moya wa mphume, ni maso a ku ambi wona, ni tinzeve ta ku ambi engisa, ni nyamsi i ngadi toneto.” 9Dhavhidha nene a ti khene: “Meza yawe yi na hinduke yi maha mlawu ni likhumbi,txitsha txa ku va humba ni txitsayiso txa ku va dingana! 10Maso awe ma na mahe txidema, ti to ma si ngadi me wona;ni misana yawe yi na dombeke!” 11Se na wotisa: Ina va ka Israyeli va nga va va di humbetwe kuwa ka magwito kani? Aniko ngu mhaka ya kuwa kwawe, vamatiko va mani kuhanyiswa kasi kuvhuka txiluse txa va ka Israyeli. 12Se ngako kuwa kwawe ku di hindukile ku txi maha thomba ya ditiko, ni kutandeka kwawe ku di hindukile ku txi maha thomba ya vamatiko, ina kuwuya ka va ka Israyeli, ngu wungi wawe, ku na mbi wuyisa thomba yo pindisa ngutu kani? 13Ni womba ni nanu, mi ku vamatiko, ni khani: Ngaku ani ni ku mpostoli wa vamatiko, ni na ti karata ngu kutsimbitisa khakwati mthumo wangu, 14kufela ku mwendo vathu va lixaka la ka kwathu va na navela, kasi ni txi si kota kuhanyisa vamwane vo kari hagari kwawe. 15Nguko akuwa kutshuralelwa kwawe ngu Txizimu ku nga hinduka ku txi maha kuhuluka ka ditiko, ina kutshumela kwawe ve wuya kuhundulukani kha ti na mbi fana ni kuwuka ka vakufa kani? 16Ngako m'baba wo thanga va gandelako ngu wona Txizimu wu di sawulekile, wotshe wu wu nga sala niwona wu sawulekile; se ngako mikuluti yi di sawulekile, niona madhavi a kona ma sawulekile. 17Se ngako madhavi o kari ma di phatutwe, se awe u ku didhavi da muolivhera wa txitinga u nga ta txhomekwa ha wukhaloni ka ona, u va u sengela nawo kudyiswa ngu ndome ya mkuluti wa muolivhera wa mtini, 18u nga ti kukumukisa txitimwi ka mamwane madhavi; ziva ti to hi nga awe u rwalako mkuluti, aniko mkuluti ngu wona wu ku rwalako awe. 19Kambe u na khawe: “Madhavi ma phatuletwe kasiku ani ni txhomekwa ha wukhaloni ka ona.” 20Ngu txona; ma phatutwe ngu ku ambi kholwa; se awe u tsani ngu mhaka ya kukholwa, u nga ti kulise, aniko thava! 21Ngukusa, akuwa Txizimu txi nga mbi tsetselela Vajudha i ku madhavi a txona, nanawe kha txi na mbi ku tsetselela. 22Ngu konaho, khumbuka wunene wa Txizimu, ni kukarata ka txona; Txizimu txa karata ka vale va nga wa; txi komba wunene kwako ngako u txi simamisa wuneneni; aniko ngako u si mahisi toneto, nanawe u na gangwa. 23Nivona, ngako va txi leka ku ambi kholwa kwawe, va na tshumela ve txhomekwa; ngukusa Txizimu txi ni mtamo wa ku va txhomeketa kambe. 24Nguko akuwa awe u nga phatulwa ka muolivhera wako wa txitinga wa mtumbuluko, u ta txhomekwa ka muolivhera wa mtini, i singa wa mtumbuluko wako; ngutu ngutu ava i ku madhavi a similwa ngu mtumbuluko wa ona, ma na ta txhomekwa kambe mndongani ka ona. 25Ngukusa, vanathu, kha ni ti dhundi ti to mi timelelwa ngu msisalo wuwa, kasiku mi si thuki mi txi alakanya ti to mi txharihile: Va ka Israyeli vo kari va bangisilwe timbilu, kala kuza ve wulela votshe vamatiko; 26ngu toneto, votshe va ka Israyeli va na hanyiswa, nga ti ti nga bhalwa taku: “Mteruli a na huma ngu Siyoni, a na thavisa sisolo ka Jakobe; 27Se atxiya txi na va i di txona txitumelelano txangu,mbimo yi ni no thavisa siwonho sawe.” 28Kha ditshuri, ngu ditshelo da Evhangeli, mbalala, ngu mhaka yanu. Kambe ngu ditshelo da kusawulwa, nzirandwa ngu mhaka ya vakokwane vawe; 29Kasi siningo sa Txizimu ni kudhanwa ngu txona kha si na kutshumelela msana. 30Ngako anu mi nga ti eyisa Txizimu ka txikhati txa kale, senikoko mi nga mana divalelo ngu mhaka ya ku ambi engisa ka Vajudha. 31Ngu toneto, nivona konkuwa kha va engisi Txizimu ngu mhaka ya wumbilu wu mi nga mahelwa, kasiku nivona konkuwa ve mana kudivalelwa. 32Se ngu toneto, Txizimu txi tumete ti to votshe ve eyisa, kasiku na si kota ku va mahela wumbilu votshelele. 33Oh! Kutshima ka kufuma ni wuzivi ni wutxhari wa Txizimu! Kulamula ka txona kha ku ziwi ngu mthu, hambi tinzila ta txona ni tona kha ti ziwi ngu mthu. 34Nguko: “I mani a nga yi ziva mialakanyo ya Mkoma? I mani a nga va mlayeli wakwe kani? 35Kumbe i mani a nga thanga ene a txi m'ninga txo maha, kufela ku na tshungulwa ngu ngene kani?” 36Ngukusa sotshe si ta ngu kwakwe, sotshe si ho ngu mtamo wakwe, sotshe si konama ene. Wudhumo wu na ve kwakwe kala kupinduka. Amen.
Copyright
Learn More


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 21:1-25
21 Kutani vanhu va Israyele a va hlambanyile eMizpa,+ va ku: “A nga kona munhu exikarhi ka hina la faneleke a nyika n’wana wakwe wa nhwanyana eka Benjamini a va nsati wakwe.”+2 Hiloko vanhu va fika eBethele,+ va hambeta va tshama kwalaho emahlweni ka Xikwembu+ xa ntiyiso ku fikela nimadyambu, va hambeta va tlakusa rito ra vona va rila ngopfu.+3 A va ku: “Oho Yehovha Xikwembu xa Israyele, ha yini u pfumelele leswi swi humelela eIsrayele, leswaku nyimba yin’we yi nga ha vi kona namuntlha eIsrayele?”+4 Kavaloko hi siku leri tlhandlamaka vanhu va pfuka nimpundzu swinene va aka alitari kwalaho, ni ku nyikela magandzelo yo hisiwa+ ni magandzelo ya xinakulobye.+5 Kutani vana va Israyele va ku: “I mani loyi a nga tangiki enhlengeletanweni ya Yehovha exikarhi ka tinyimba hinkwato ta Israyele, hikuva ku ni xihlambanyo+ lexikulu lexi endliweke eka Yehovha le Mizpa, xi ri, ‘A a dlayiwe hakunene.’”+6 Vana va Israyele va sungula ku tisola malunghana na Benjamini makwavo. Kutani va ku: “Namuntlha nyimba yin’we yi tsemiwile eIsrayele.7 Xana hi ta endla yini leswaku lava va seleke va kuma vavasati, leswi se hi hlambanyeke+ hi Yehovha leswaku hi nga va nyiki vana va hina va va vasati va vona?”+8 Va ya emahlweni va ku: “Hi yihi eka tinyimba ta Israyele leyi yi nga tangiki eka Yehovha eMizpa?”+ Waswivo, a nga kona la teke enhlengeletanweni a huma enxaxeni wa le Yabexe-giliyadi.+9 Loko vanhu va hlayiwa, waswivo, a ku nga ri na munhu kwalaho la humaka eka vaaki va Yabexe-giliyadi.10 Hiloko ntshungu wu rhumela vavanuna va 12 000 va vurhena lebyikulu, va va lerisa va ku: “Fambani, mi ya dlaya vaaki va Yabexe-giliyadi hi banga, vavasati ni vana.+11 Mi fanele mi endla leswi: Waxinuna un’wana ni un’wana ni waxisati un’wana ni un’wana la tshameke a etlela ni waxinuna mi ta va nyiketa endzovisweni.”+12 Hambiswiritano, eka vaaki va le Yabexe-giliyadi+ va kume vanhwanyana va 400, vanhwana,+ lava nga tivangiki wanuna hi ku etlela ni waxinuna. Kutani va va tisa enxaxeni wa Xilo,+ lowu wu nga etikweni ra Kanana.13 Ntshungu hinkwawo wu rhumela vanhu ku ya vulavuriwa ni vana va Benjamini lava a va ri eribyeni ra Rimoni,+ wu va nyika ku rhula.14 Hiloko Benjamini a vuya hi nkarhi wolowo. Kutani va va nyika vavasati lava va va londzovoteke va hanya eka vavasati va Yabexe-giliyadi;+ kambe a va va kumelanga lava ringaneke.+15 Vanhu va tisola hikwalaho ka Benjamini+ hikuva Yehovha u vange ku avana etinyimbeni ta Israyele.16 Hiloko vakulukumba va ntshungu va ku: “Xana hi ta endla yini leswaku vavanuna lava seleke va kuma vavasati, hikuva vavasati va lovisiwile eka Benjamini?”17 Kutani va ku: “Ku fanele ku va ni ndzhaka eka lava va poneke va Benjamini,+ leswaku nyimba leyi yi nga herisiwi eIsrayele.18 Loko ku ri hina, a hi pfumeleriwanga ku va nyika vana va hina va vanhwanyana va va vasati va vona, hikuva vana va Israyele va hlambanyile, va ku, ‘A a rhukaniwe la nyikaka Benjamini nsati.’”+19 Eku heteleleni va ku: “Maswivo! Ku ni nkhuvo wa Yehovha lembe ni lembe eXilo,+ lowu nga en’walungwini wa Bethele, etlhelo ra vuxa bya gondzo lerikulu leri tlhandlukelaka eBethele ku ya eXikeme+ ni le dzongeni wa Lebona.”20 Hiloko va lerisa vana va Benjamini, va ku: “Fambani mi ya tumbelela emasin’wini ya vhinya.21 Mi fanele mi languta, kutani loko vana va vanhwanyana va Xilo va huma ku ta cina ncino+ wa ku rhendzeleka, na n’wina mi fanele mi huma emasin’wini ya vhinya, un’wana ni un’wana wa n’wina a titekela wansati hi nkani eka vana va Xilo, mi ya etikweni ra Benjamini.22 Kutaku loko vatata wa vona kumbe vamakwavo va ta va ta hi tengisa, kunene na hina hi ta va byela hi ku, ‘Hi kombeni tintswalo hikwalaho ka vona, hikuva a hi va tekelanga vavasati enyimpini,+ naswona a mi va nyikanga vana va n’wina va vanhwanyana, xisweswo a mi ta va ni nandzu.’”+23 Hiloko vana va Benjamini va endla hi ndlela yoleyo, va teka vavasati lava va va ringaneke+ eka vavasati lava a va cina+ va rhendzeleka, lava va va wutleke; endzhaku ka sweswo va famba va tlhelela endzhakeni ya vona, va aka miti+ va tshama eka yona.24 Kutani vana va Israyele va suka kwalaho hi nkarhi wolowo, un’wana ni un’wana a ya enyimbeni yakwe ni le ndyangwini wakwe; va suka kwalaho, un’wana ni un’wana a ya endzhakeni yakwe.+25 Emasikwini wolawo a ku nga ri na hosi eIsrayele.+ Un’wana ni un’wana a a tolovele ku endla leswi swi lulameke ematihlweni yakwe.+

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eklesiasta 10:1-20
10 Tinhongana leti feke hi tona leti endlaka leswaku mafurha ya muendli wa mafurha+ ma nun’hwa, ma vila. Vuphukuphuku lebyitsongo byi n’wi endla tano la nga ni vutlhari ni ku vangama ka risima.+2 Mbilu ya lowo tlhariha yi le vokweni rakwe ra xinene,+ kambe mbilu ya lowo hunguka yi le vokweni rakwe ra ximatsi.+3 Endleleni yin’wana ni yin’wana leyi xiphukuphuku xi fambaka ha yona,+ mbilu ya xona yi hungukile, naswona xi vula un’wana ni un’wana leswaku i xiphukuphuku.+4 Loko moya wa mufumi wo lwa na wena, u nga suki endhawini ya wena,+ hikuva ku olova ku vevukisa swidyoho leswikulu.+5 Ku ni nchumu lowu nga khombo lowu ndzi wu voneke ehansi ka dyambu, ku fana niloko ku ri ni xihoxo+ lexi vangiwaka hi munhu la lawulaka:+6 Vuphukuphuku byi vekiwe eswiyin’weni swo tala leswi tlakukeke,+ kambe lava fuweke va tshama exiyin’weni xa le hansi.7 Ndzi vone malandza ma gade tihanci kambe tihosana ti famba ehansi kukota malandza.+8 Loyi a celaka mugodi u ta wela eka wona;+ naswona loyi a boxaka rirhangu ra maribye, nyoka yi ta n’wi luma.+9 Loyi a kovotlaka maribye u ta tivavisa ha wona. Loyi a pandzaka mintsandza u fanele a yi xiya.+10 Loko xitirhisiwa xa nsimbi xi bvinyekile naswona munhu a nga xi lotanga,+ u ta tirhisa ntamu wakwe lowukulu. Hi ndlela yoleyo ku tirhisa vutlhari hi mukhuva lowu humelelaka swa pfuna.+11 Loko nyoka yi luma yi nga lumberiwanga,+ kutani loyi a phyaphyarhaka hi ririmi a nga pfuneki ha nchumu.12 Marito ya nomu wa lowo tlhariha ma kombisa tintswalo,+ kambe milomu ya xihunguki ya xi mita.+13 Masungulo ya marito ya nomu wa xona i vuphukuphuku,+ naswona makumu ya nomu wa xona i ku penga loku nga ni khombo.14 Xiphukuphuku xi vulavula marito yo tala.+Munhu a nga swi tivi leswaku swi ta helela kwihi; naswona leswi nga ta humelela endzhaku kakwe, i mani la nga n’wi byelaka swona?+15 Ntirho wa matimba wa swihunguki wu swi heta matimba,+ hikuva a xi kona lexi tivaka ndlela ya ku ya emutini.+16 Wena tiko, xana u ta va njhani loko hosi ya wena ku ri mufana+ naswona tihosana ta wena ti tshamela ku dya ni nimixo?17 Wena tiko wa tsaka, loko hosi ya wena ku ri n’wana wa vanhu va xiyimo xa le henhla ni tihosana ta wena ti dya hi nkarhi lowu faneleke leswaku ti va ni matimba, ku nga ri ku nwa ntsena.+18 Mhandzi ya lwangu ya wa hikwalaho ka vulolo lebyikulu, ni yindlu ya pfuta hikwalaho ka ku khondla mavoko.+19 Xinkwa i xa ku endla leswaku vatirhi va hleka, naswona vhinyo yi endla leswaku vutomi byi tsakisa;+ kambe mali yi fikelela swilo hinkwaswo.+20 U nga tshuki u rhukana hosi hambi u ri ekamareni ra wena ro etlela eka rona,+ naswona u nga tshuki u rhukana mani na mani la fuweke+ u ri emakamareni ya wena ya le mpfungwe yo etlela eka wona; hikuva xivumbiwa lexi hahaka xa matilo xi ta hundzisela mpfumawulo naswona xin’wana lexi nga ni timpapa xi ta vula mhaka.+


text:
NHLOKOMHAKA YA XIFUNENGETO
Xana Hi Fanele Hi Yi Teka Njhani Mali?
XIVURISO xin’wana xi ri: “Mali hi yona yi khomeke misava.” Xivuriso lexi, xi nga va xi tiyisile. Loko munhu a ri ni mali, u kota ku xava swakudya, swiambalo, ku xava yindlu kumbe ku yi hirha. Mulanguteri un’wana wa swa timali eka phephahungu u tsale leswaku “mali yi endla swilo swo tala etikweni. Loko ko vuriwa leswaku mali a ya ha tirhi, ku nga pfuka hasahasa leyikulu ku nga si hela ni n’hweti.”
I ntiyiso leswaku swi kona leswi mali yi nga kotiki ku swi xava. Arne Garborg mutlhokovetseri wa le Norway u vule leswaku loko u ri ni mali “u nga xava swakudya, kambe ku navela ku swi dya a wu nge ku xavi; u nga xava murhi, ku nga ri rihanyo; mubedo wa kahle, ku nga ri vurhongo; vutivi, ku nga ri vutlhari; swo tisasekisa, ku nga ri ku saseka; ku dzunisiwa, ku nga ri vunghana; ku tiphina, ku nga ri ntsako; ku tiviwa; ku nga ri vanghana va ntiyiso; malandza, ku nga ri ku tshembeka.”
Munhu loyi a ringaniselaka eka mali, u yi teka ku ri nchumu lowu nga n’wi pfunaka leswaku a fikelela tipakani ta yena ku nga ri ku yi hanyela. Bibele ya hi lemukisa leswaku ku “rhandza mali i rimitsu ra mixaka hinkwayo ya swilo swo biha, naswona hi ku lwela ku fikelela rirhandzu leri, van’wana va . . . titlhave hinkwako-nkwako hi switlhavi swo tala.”—1 Timotiya 6:10.
Xiya leswaku mali a yi bihanga kambe ku yi rhandza hi kona ku nga ni khombo. Hakunene ku rhandza mali ku nga holovisa vanghana ni mindyangu. Xiya swikombiso leswi landzelaka.
Daniel: * “Munghana wa mina Thomas a ndzi n’wi teka a ri munhu wa kahle la tshembekeke. A ndzi nga si tshama ndzi holova na yena ku fikela loko ndzi n’wi xavisele movha wa mina. A ndzi nga swi tivi leswaku ku ni laha movha wu nga onhaka kona. U wu xavile ivi endzhaku ka tin’hweti tinharhu wu onhaka. Thomas u hlundzuke ngopfu, a anakanya leswaku ndzi n’wi xavisele xikorokoro hi vomu naswona u sindzise leswaku ndzi n’wi tlherisela mali yakwe. Sweswo swi ndzi hete matimba. Loko ndzi ringeta ku vulavula na yena, u sungule ku holova. U ndzi cincerile, a a nga ha ri Thomas loyi ndzi n’wi tivaka.”
Esin: “Nesrim hi yena makwenu wa mina a ri yexe. A hi twana swinene naswona a ndzi nga ehleketi leswaku siku rin’wana mali yi nga hi holovisa. Kambe sweswo swi endlekile. Loko vatswari va hina va fa, va hi siyele ndzhaka yitsongo naswona va vule leswaku hi avelana mali leyi ringanaka. Serena a nga pfumelelananga na swona sweswo, yena u lave ku kuma mali yo tala. Leswi ndzi nga pfumelangiki, u hlundzuke swinene a tlhela a ndzi xungeta. Ni sweswi wa ha ndzi hlundzukerile.”
MALI NI XIHLAWUHLAWU
Ku nga ringaniseli loko swi ta emalini swi nga endla leswaku vanhu va solasola van’wana. Hi xikombiso, munhu loyi a nga xigwili a nga ehleketa leswaku lava nga swisiwana va loloha ku tirha hi matimba leswaku va ta antswisa vutomi bya vona. Kumbe loyi a nga xisiwana a nga ehleketa leswaku lava nga ni swa vona va rhandza swilo kumbe va ni makwanga. Leanne la nga ni malembe ya 17, loyi a kuleleke endyangwini lowu va dyaka va siya, na yena i un’wana wa lava a va tshamela ku solasoriwa. U ri:
Ndzayo ya Bibele hi mali, ya ha tirha ninamuntlha hilaha a swi ri hakona loko yi tsariwa
“A ndzi tiviwa ndzi ri nhwanyana loyi tata wakwe a nga ni mali yo tala. Hakanyingi vanhu a va ku: ‘Loko u lava swo karhi kombela Papa’ kumbe va ku, ‘A hi hinkwerhu hi nga swigwili naswona hi nga kotaka ku xava timovha ta manyunyu ku fana ni ndyangu wa ka n’wina.’ Ndzi hetelele ndzi kombela vanghana va mina leswaku va tshika ku vula swilo leswi naswona ndzi va hlamusele ndlela leyi ndzi titwaka ha yona hi swona. A ndzi nga lavi ku tiviwa tanihi munhu loyi a nga ni mali, kambe tanihi munhu loyi a endlelaka vanhu swilo leswinene.”
LESWI BIBELE YI SWI VULAKA
Bibele a yi yi soli mali kumbe ku sola lava nga na yona, hambi ku ri lava nga ni yo tala. Nchumu wa nkoka a hi mali leyi munhu a nga na yona kambe i ndlela leyi a yi tekaka ha yona ni ndlela leyi a yi kumaka ha yona. Loko Bibele yi vulavula hi mali, yi vulavula hi ku ringanisela naswona ndzayo ya kona ya ha tirha ninamuntlha hilaha a swi ri hakona loko yi tsariwa. Xiya swikombiso swin’wana.
BIBELE YI RI: “U nga tirhi hi matimba leswaku u kuma rifuwo.”—Swivuriso 23:4.
Hi ku ya hi buku leyi nge, The Narcissism Epidemic, vanhu lava hlongorisaka rifuwo va le khombyeni ra ku “khomiwa hi ntshikilelo wa mianakanyo; nakambe va ni swiphiqo swa rihanyo swo tanihi ku vava ka minkolo, nhlana ni ku pandza ka nhloko naswona va tala ku nwa byala ku tlula mpimo ni ku tirhisa swidzidziharisi. Swi tikomba onge loko vanhu va tikarhatela ku humelela evuton’wini, swi va vangela maxangu.”
BIBELE YI RI: “Mukhuva wa n’wina wa vutomi a wu pfumale rirhandzu ra mali, mi ri karhi mi eneriseka hi swilo leswi nga kona.”—Vaheveru 13:5.
Munhu loyi a enerisekaka a swi vuli leswaku a nga vi na xiphiqo xa swa timali; kambe wa swi tiva leswi nga swa nkoka evuton’wini naswona a nga tivangeli mintshikilelo hikwalaho ka mali. Hi xikombiso, munhu loyi a enerisekaka a nge hundzeleti swilo loko a lahlekeriwe hi ntirho. Kambe, u ta tikarhatela ku va ni langutelo leri muapostola Pawulo a ri na rona, loko a te: “Kunene ndza swi tiva ku kayivela swilo, kunene ndza swi tiva ku va ni swo tala. Eka hinkwaswo ni le ka swiyimo hinkwaswo ndzi dyondze xihundla xa ku xurha ni ku va ni ndlala, ku va ni swo tala ni ku pfumala.”—Vafilipiya 4:12.
BIBELE YI RI: “Loyi a tshembaka rifuwo rakwe—u ta wa.”—Swivuriso 11:28.
Valavisisi va kume leswaku hi ntolovelo xiphiqo xa timali hi xona xi vangaka leswaku vanhu va dlaya vukati. Nakambe swiphiqo swa timali swi vanga leswaku vanhu va tidlaya. Eka van’wana mali i ya nkoka ku tlula vukati bya vona hambi ku ri vutomi! Kambe lava ringaniselaka, a va veki ntshembo wa vona eka mali. Kambe va xiya vutlhari bya marito ya Yesu lama nge: “Hambiloko munhu a ri ni swo tala, vutomi byakwe a byi humi eka swilo leswi a nga na swona.”—Luka 12:15.
U YI TEKA NJHANI MALI?
Ku tikambela swi ta ku pfuna leswaku u ringanisela loko swi ta emhakeni ya mali. Hi xikombiso, tivutise swivutiso leswi landzelaka:
Xana ndlela leyi mali ndzi yi tekaka ha yona yi ndzi vangela mavabyi hambi ku ri swiphiqo endyangwini wa mina?
Xana ndzi wongiwa hi marhengu yo kuma mali hi xihatla?
Xana swa ndzi tikela ku pfuna van’wana hi mali ya mina?
Xana ndzi rhandza ku endla vunghana ni vanhu lava tshamelaka ku vulavula hi mali kumbe swilo leswi va nga na swona?
Xana ndzi tikuma ndzi hemba kumbe ndzi nga tshembeki leswaku ndzi kuma mali?
Xana mali yi ndzi endla ndzi titwa ndzi ri wa nkoka?
Xana ndzi tshamela ku anakanya hi mali?
Vana la hananaka
Loko nhlamulo ya wena ku ri ina eka xin’wana xa swivutiso leswi, tikarhate leswaku u tshika ku tshamela ku ehleketa hi ku va ni rifuwo ni swilo leswi nga ta ku peta endzingweni. Papalata vanghana lava tshamelaka ku vulavula hi mali. Kambe tihlanganise ni vanhu lava lavaka ku va ni mahanyelo lamanene ku nga ri ku hlongorisa ku va ni rifuwo.
U nga pfumeleli leswaku mbilu ya wena yi wela eka ntlhamu wa ku rhandza mali. Kambe, vana la ringaniselaka eka mali naswona yi nga vi nchumu wa nkoka evuton’wini bya wena ku tlula vanghana, ndyangu ni rihanyo ra wena. Loko u endla tano, u ta va u kombisa leswaku wa ringanisela loko swi ta emhakeni ya mali.
^ ndzim. 7 Mavito ma cinciwile exihlokweni lexi.
DYONDZA SWO TALA
Swilo Swinharhu Leswi Mali Yi Nga Kotiki Ku Swi Xava
Mali yi endla leswaku hi kota ku xava swilo swo karhi leswi hi swi lavaka, kambe ntsako lowukulu evuton’wini hi wu kuma eka swilo leswi mali yi nga kotiki ku swi xava.
Milawu Ya Xikwembu Yi Hi Pfuna Njhani?
Yesu u hlamusele leswaku ha yini hi lava nkongomiso ni leswaku hi yihi milawu ya Bibele leyi nga ya nkoka.


text:
NDZETELO WA NTIRHO WO CHUMAYELA
Ku Antswisa Vutshila Bya Hina eNsin’wini
—Tiendlele Xingheniso Xa Wena Xo Fambisa Magazini
LEXI ENDLAKA SWI VA SWA NKOKA: Hambileswi swingheniso leswi humelelaka eka xiyimiso xa minhlangano swi nga ni rungula leri pfunaka, ko va swiringanyeto ntsena. U fanele u tirhisa marito ya wena n’wini. U nga ha tirhisa xingheniso lexi hambaneke kumbe rungula rin’wana leri tirhaka endhawini ya ka n’wina. Loko swi ri tano, endzhaku ka loko u hlaye magazini, u anakanyisise hi swingheniso leswi hi nga swi tirhisaka ni ku hlalela vhidiyo ya swingheniso, u nga ha tirhisa swiringanyeto leswi landzelaka leswaku u tiendlela swingheniso swa wena.
NDLELA LEYI U NGA SWI ENDLAKA HA YONA:
Tivutise, ‘Xana ndzi lava ku tirhisa xin’wana xa swingheniso leswi hi nga swi tirhisaka?’
INA
Lunghiselela marito lawa u nga ta ma vula loko u sungula xingheniso. Endzhaku ko xeweta, boxa xivangelo xo va u endzile. (Hi xikombiso: “Ndzi mi endzele leswaku . . . ”)
Anakanya hi ndlela leyi u nga ta vutisa xivutiso ha yona, u hlaya tsalwa ni ku fambisa nkandziyiso. (Hi xikombiso: Leswaku u hlaya tsalwa, u nga ha ku: “Nhlamulo leyi enerisaka ya xivutiso xexo yi kumeka eka tsalwa leri.”)
E-E
Hlawula nhlokomhaka eka magazini leyi ku tsakisaka ni leyi nga ta tsakisa vanhu va le nsin’wini ya n’wina
Anakanya hi xivutiso lexi lavaka mavonelo ya munhu lexi u nga ta xi vutisa lexi tlhontlhaka mianakanyo ni lexi nga ta endla leswaku mi burisana kambe ku nga vi lexi nga ta endla n’wini wa muti a titwa a nga ntshunxekanga. (Hi xikombiso: Xivutiso lexi kumekaka eka tluka 2 ra timagazini.)
Hlawula tsalwa leri u nga ta ri hlaya. (Loko u fambisa Xalamuka! a swi bohi ku hlaya tsalwa, tanihi leswi yi endleriweke lava nga tiviki swo tala hi Bibele naswona swi nga ha endlekaka va nga byi tshembi vukhongeri.)
Hi ku komisa hlamusela n’wini wa muti ndlela leyi a nga ta vuyeriwa ha yona loko a hlaya xihloko xexo
KU NGA KHATHARISEKI LESWI U NGA TA SWI HLAMULA
Lunghiselela xivutiso lexi u nga ta xi hlamula loko u endla riendzo ro vuyela
Tsala tinhla leti nga ta ku pfuna leswaku u tsundzuka leswi u lavaka ku swi vula enkarhini lowu taka


text:
DECEMBER 21, 2015
AZERBAIJAN
Muavanyisi A Yimisa Xikombelo Kutani A Tlherisela Irina Zakharchenko na Valida Jabrayilova eKhotsweni
Hi December 17, 2015, hi siku ro sungula ra ku tenga, Muavanyisi Akram Gahramanov wa le Hubyeni ya Xifundzha ePirallahi le Baku, eAzerbaijan, u ale swikombelo swo humesa Irina Zakharchenko na Valida Jabrayilova ekhotsweni. Ku ala ka yena a ku lwisana ni xikombelo xa Komiti ya Timfanelo ta Vanhu ya Nhlangano wa Matiko xo humesa Irina Zakharchenko hikwalaho ka xiyimo lexi a ri eka xona. U vule leswaku xikombelo xi ta tlhela xi kambisisiwa hi January 7, 2016.
Irina Zakharchenko na Valida Jabrayilova va tlhelele ekhotsweni. Lava va va voneke va vula leswaku vavasati lava havambirhi a va tsanile emirini ni le mintlhavekweni hikwalaho ka leswi va khotsiweke tin’hweti ta khume. Irina Zakharchenko a languteka a ondzile, a karhele naswona a nga ri na matimba.


text:
1Txhatxhameto ya lihunzu la Jesu Kristu, Mwanana wa Dhavhidha, Mwanana wa Abrahamu: 2Abrahamu a to veleka Isaake, Isaake a to veleka Jakobe, Jakobe a to veleka Judha ni vananda vakwe, 3Judha ni Tamari va to veleka Faresi ni Zara, Faresi a to veleka Esroni, Esroni a to veleka Aramu, 4Aramu a to veleka Aminadhabhe, Aminadhabhe a to veleka Naasoni, Naasoni a to veleka Salmoni, 5Salmoni ni Rahabi, va to veleka Bhowazi, Bhowazi ni Rute va to veleka Obhedhi, Obhedhi a to veleka Jese. 6Jese a to veleka mfumeli Dhavhidha, Dhavhidha ni msikati wa Uriya va to veleka Salomoni, 7Salomoni a to veleka Robhowamu, Robhowamu a to veleka Abhiya, Abhiya a to veleka Aza. 8Aza a to veleka Josafati, Josafati a to veleka Joramu, Joramu a to veleka Oziya, 9Oziya a to veleka Jothamu, Jothamu a to veleka Akazi, Akazi a to veleka Ezekhiya, 10Ezekhiya a to veleka Manase, Manase a to veleka Amoni, Amoni a to veleka Josiya, 11Josiya a to veleka Jekoniya ni vananda vakwe, mbimo yi va ka Israyeli va nga payulwa ve yiswa Bhabhilona. 12Msana ka kupayulwa ve yiswa Bhabhilona, Jekoniya a to veleka Salatiyeli, Salatiyeli a to veleka Zorobhabheli, 13Zorobhabheli a to veleka Abhiyudhe a to veleka Eliyakimi, Eliyakimi a to veleka Azori, 14Azori a to veleka Sadhoki, Sadhoki a to veleka Akimi, Akimi a to veleka Eliyudhe, 15Eliyudhe a to veleka Eliyazari, Eliyazari a to veleka Matani, Matani a to veleka Jakobe, 16Jakobe a to veleka Josefa, mwamna wa Maria, awu a nga veleka Jesu, a dhanwako ku i Kristu. 17Ngu toneto, kukhukhela ka Abrahamu kala ka Dhavhidha, ndigumi da tiveleko ni mune. Se kukhukhela ka Dhavhidha kala ka mbimo ya kupayulwa ve yiswa Bhabhilona, ndigumi da tiveleko ni mune. Kukhukhela kupayulwani ka kuyiswa Bhabhilona kala ka Kristu, ndigumi da tiveleko ni mune. 18Kuvelekwa ka Jesu Kristu ku mahisile tiya: Maria, Mame wakwe, a manekile a di thembisilwe ngu Josefa; se va si nzi kutekana, a manekile a di ni txirumbu ngu mtamo wa Moya wo Sawuleka. 19Aniko Josefa, mwamna wakwe, ngaku i nga ti mthu wo lulama, a si ti lavi ku mu bhumisa phungo yo biha, a to alakanya ku mu leka, na ti si ziwi. 20Na a di pimisile toneto, ha wukoheni a to lora a txi wona ngelozi ya Mkoma yi nga mu gela tiya: “Josefa, mwanana wa Dhavhidha, u nga thave kutekana ni Maria, kasi kuva msikati wako, nguko txirumbu txi a ku natxo, txi ta ngu ka Moya wo Sawuleka; 21a na veleka mwanana wa mzambi, awu u no mu raya ditina da ku i Jesu, nguko Ene a na hanyisa ngamu yakwe ka siwonho sawe.” 22Totshe tiya ti mahekile kasi kutatiseka atile Mkoma a nga womba ngu mprofeti, a txi khene: 23“Wotuma a na mana txirumbu e veleka mwanana wa mzambi, awu a no raywa ditina da ku i Emanuweli, ati ti wombako ku ‘Txizimu txi na ni nathu.’ ” 24Mbimo yi Josefa a nga wuka ngu wukoheni a to maha nga ti ngelozi ya Mkoma yi nga mu gelisa tona; a to mu teka msikati wakwe kasiku e zumba nayo. 25Kambe kha nga za e zivana nayo, kala mbimo yi ene a nga veleka mwanana, awu a nga mu raya ditina da ku i Jesu.
Copyright
Learn More


text:
Hi Vona Tigorila
EXIVINDZINI xa makhwati lama tlhumeke swinene lama rhandziwaka hi mpfula ya le Riphabliki ra Afrika Xikarhi, ku ni ndzalama ya ntumbuluko leyi vanhu vo tala va nga si tshamaka va yi vona. Hi boheke ku chayela tiawara ta 12 emagondzweni lama nga fambekiki leswaku hi ya fika ePhakeni ya Tiko ya Dzanga-Ndoki, leyi nga eyinhleni ya le dzonga-vupela-dyambu bya tiko, exikarhi ka Cameroon na Riphabliki ra Congo, leyi nga siki onhiwaka hi vanhu. Xikongomelo xa hina a ku ri ku ya vona gorila leyi vuriwaka Makumba swin’we ni ndyangu wa yona.
Muvalangisi wa hina u hi byele leswaku hi famba hi ntlawa naswona hi xalamukela tindlopfu tanihi leswi a hi ta famba eswindledyanini leswi ti fambaka eka swona siku ni siku loko ti lava swakudya. Kambe a hi nga xalamukelanga tindlopfu ntsena. Muvalangisi wa hina u hi lemukise a ku: “Loko gorila yi ku mpfhumpfhela, yima u ku tserhe, kutani u languta ehansi. A yi nge ku vavisi; yi to bonga ntsena. U nga yi languti ematihlweni. Entiyisweni, ndzi kume leswaku swa pfuna ku va ndzi namba ndzi pfala mahlo.”
Hina ni muvalangisi wa hina hi kongomisiwe hi wanuna un’wana loyi a kotaka ku landzela swiharhi hi nkondzo wa swona, loyi a humaka eka rixaka ra Vabaaka, lava tekiwanga va ri Vamanghimana hileswi va komeke swinene. Munhu loyi a nga ni vutshila byo landzela swiharhi hi nkondzo wa swona a nga kota ku kumisisa loko ku ri ni swiharhi leswi tikaka ku swi kuma hi ku vona xitshwati xa swona, hi ku twa risema ni mimpfumawulo ya swona. Hi rhendzeriwe hi ntlawa wa tinyoxi leti rhandzaka nyuku leti nyangatsaka. A swi hi tikela ku fambisana na yena hikuva a a ganyula loko a famba ekhwatini rero leri tlhumeke.
Swi nga si ya kwihi, wanuna yoloye se a a famba na hina ekhwatini leri vanhu vo tala va le Yuropa va nga si tshamaka va famba eka rona. Hiloko a yima kutani a kombetela ndhawu leyikulu ekusuhi ni ndlela leyi a hi famba eka yona. Kwalaho hi vone swimidyana leswi pfotlosiweke ni byanyi lebyi rhunganeke laha tigorila letitsongo a ti tlanga kona swin’we ni marhavi lama tshovekeke ni lama nga riki na matluka, lama ti ma siyeke loko ti heta ku dya. Loko hi ri karhi hi famba, a hi swi langutele hi mahlo-ngati ku ti vona.
Endzhaku ko famba kwalomu ka tikhilomitara tinharhu, wanuna yoloye u sungule ku famba katsongo. Leswaku a papalata ku chuhisa tigorila, u endle mpfumawulo wun’wana hi ririmi rakwe. Ekusuhi ni laha a hi yime kona, a hi twa mpfumawulo lowukulu wa tigorila lowu a wu kavanyetiwa hi ku tshoveleriwa ka marhavi. Muvalangisi wa hina u kombetele emahlweni. U veke rintiho eka milomu yakwe ku kombisa leswaku hi miyela. U hi byele leswaku hi korhama ivi a kombetela eminsiyeni. Kwalomu ka timitara ta nhungu emahlweni ka hina, hi vone gorila leyi vuriwaka Makumba!
Se a ri nga ha twakali pongo ra le khwatini, a ku twakala ku ba ka timbilu ta hina ntsena. Hi sungule ku tivutisa xivutiso lexi nge, Xana Makumba u ta hi mpfhumpfhela? Makumba u langute laha a hi ri kona a nga ri na mhaka na hina kutani a ahlamula. Entiyisweni, hi te hefu, loko a endla tano!
Hambileswi rito leri nge Makumba ri vulaka “Ku hatlisa” hi ririmi ra Xiaka, nkarhi lowu hi wu heteke hi ri karhi hi n’wi languta, a a ri karhi a tidyela swakudya swakwe a nga jahanga. Ekusuhinyana na yena, a ku ri ni tigorila timbirhi letitsongo leti a ti ri karhi ti pfinyana ni ku dikidana. Sopo, xigorilana lexitsongo lexi nga ni tin’hweti ta khume naswona xi nga ni mahlo lamakulu, a xi ri karhi xi tlanga ekusuhi ni mana wa xona, loyi a vuriwaka Mopambi, loyi a a xi koka hi vukheta loko xi lava ku famba xi ya tlangela ekule na yena. Swigorilana leswin’wana a swi ri karhi swi khutulela matluka ni mahanti emarhavini kumbe swi tlanga hi mintlawa, swi ri karhi swi hi languta swa xinkarhana ivi swi tlhela swi sungula ku tlanga.
Endzhaku ka awara, nkarhi wa hina wo vona tigorila wu herile. Makumba a a tikomba se a karhele hi hina, hiloko a bonga ivi a sungula ku famba hi mavoko yakwe lamakulu a nghena ekhwatini. Hi ku tsopeta ka tihlo, ndyangu hinkwawo wu nyamalarile. Hambileswi tigorila leti to saseka hi ti voneke swa xinkarhana ntsena, hi ta hambeta hi ti tsundzuka ku ringana malembe yo tala.


text:
Xiphemu 7: Ku Suka Eku Pfuxiweni Ka Yesu Ku Ya Eku Khotsiweni Ka Pawulo
Yesu u pfuxiwe hi siku ra vunharhu endzhaku ka ku fa kakwe. Hi siku rero u humelele eka valandzeri vakwe ka ntlhanu. Yesu u hambete a humelela eka vona ku ringana masiku ya 40. Kutani, Yesu u tlhandlukele etilweni van’wana va vadyondzisiwa vakwe va n’wi langutile. Endzhaku ka masiku ya khume, Xikwembu xi chululele moya lowo kwetsima eka valandzeri va Yesu lava a va rindzile le Yerusalema.
Endzhakunyana, valala va Xikwembu va pfalele vaapostola ekhotsweni, kambe ntsumi yi va ntshunxile. Vakaneti va dlaye mudyondzisiwa Stefano hi ku n’wi khandla hi maribye. Kambe hi dyondza hi ndlela leyi Yesu a hlawuleke un’wana wa vakaneti volavo leswaku a va nandza wa yena wo hlawuleka, naswona u ve muapostola Pawulo. Kutani, endzhaku ka malembe manharhu ni hafu Yesu a file, Xikwembu xi rhume muapostola Petro leswaku a ya dyondzisa Korneliyo loyi a a nga ri Muyuda swin’we ni ndyangu wakwe.
Endzhaku ka malembe ya kwalomu ka 13, Pawulo u sungule riendzo ra yena ro sungula ra ku chumayela. Eriendzweni ra yena ra vumbirhi, Timotiya u fambe na Pawulo. Hi dyondza hi ta ndlela leyi Pawulo swin’we ni lava a a famba na vona va veke ni nkarhi wo tsakisa ha yona eku tirheleni Xikwembu. Eku heteleleni, Pawulo u pfaleriwe ekhotsweni le Rhoma. Endzhaku ka malembe mambirhi u ntshunxiwile, kambe u tlhele a khotsiwa a tlhela a dlayiwa. Swiendlakalo swa XIPHEMU 7 swi humelele hi nkarhi lowu nga endlaka malembe ya kwalomu ka 32.


text:
Vantshwa Va Vutisa
Hi Mina Mani?
Michael u vona Brad a n’wi tshinelela naswona ku ni leswi a swi solaka eka yena. Brad u ri: “Xewani Michael, khoma la!” Brad u pfula xandla xakwe hiloko Michael a vona mbangi. A nga yi lavi kambe hi hala tlhelo a nga lavi ku vonaka onge a nga tlharihanga. Hi rito ro tsana Michael u ri: “Ku nga ri namuntlha, kumbexana siku rin’wana.”
Jessica u vona Brad a n’wi tshinelela naswona u lunghekele xin’wana ni xin’wana lexi nga ta endleka. Brad u ri: “Xewani Jessica, ringeta leswi!” Brad u pfula xandla xakwe hiloko Jessica a vona mbangi. Handle ko tipfinyinga Jessica u ri: “E-e, ndza nkhensa. A ndzi lavi ku hoxa rihanyo ra mina ekhombyeni. Wa tiva . . . a ndzi nga swi tivi leswaku na wena wa dzaha!”
EKA swiendlakalo leswi nga laha henhla, ha yini Jessica a kote ku hlula ntshikilelo? Hikuva u ni nchumu lowu Michael a nga riki na wona. Xana wa wu tiva nchumu wa kona? I ku titshemba, ku nga nchumu lowu ku byelaka leswi u nga swona ni leswi u pfumelaka eka swona. Sweswo swi ku pfuna leswaku u lunghekela ku ala nchumu wun’wana ni wan’wana lowu hoxeke—u lawula vutomi bya wena ematshan’weni ya ku va byi lawuriwa hi vanhu van’wana. U nga xi kuma kwihi xivindzi xo endla tano? Ku hlamula swivutiso leswi landzelaka swi nga ku pfuna.
1 I YINI LESWI NDZI KOTAKA KU SWI ENDLA?
Lexi endlaka swi va swa nkoka: Ku tiva vuswikoti lebyi u nga na byona ni leswi u kotaka ku swi endla swi ta ku pfuna leswaku u titshemba.
Xiya: Vanhu va ni tinyiko to hambana-hambana. Hi xikombiso, van’wana va ni nyiko ya ntivo-vuxongi kumbe ya vuyimbeleri, kasi van’wana va ni vuswikoti eka swa mintlangu. Raquel u ni vuswikoti byo lunghisa timovha. * U ri: “Loko ndzi ri ni malembe ya kwalomu ka 15, a ndzi lava ku lunghisa timovha.”
Xikombiso xa le Bibeleni: Muapostola Pawulo u tsarile: “Hambiloko ndzi pfumala vutshila eku vulavuleni, hakunene a ndzi byi pfumali evutivini.” (2 Vakorinto 11:6) Leswi Pawulo a a ma twisisa kahle Matsalwa, u swi kotile ku tiyisela loko vanhu van’wana va n’wi xanisa. A nga ri pfumelelanga langutelo leri hoxeke leswaku ri n’wi tsanisa.—2 Vakorinto 10:10; 11:5.
Tikambisise. Laha hansi tsala nyiko kumbe vuswikoti lebyi u nga na byona.
․․․․․
Sweswi tsala mfanelo leyi u nga na yona. (Hi xikombiso, xana wa khathala, wa hanana, wa tshembeka naswona wa wu hlayisa nkarhi?)
․․․․․
“Ndzi ringeta ku pfuna vanhu. Loko munhu un’wana a lava ku vulavula na mina hi nkarhi lowu ndzi khomekeke ha wona, ndzi tshika leswi ndzi swi endlaka kutani ndzi n’wi yingisela.”—Brianne.
Loko swi ku tikela ku tiva mfanelo leyi u nga na yona, anakanya hi nchumu lowu kombisaka leswaku se u kurile kutani u wu tsala laha hansi.—Hi xikombiso, vona bokisi leri nge “Leswi Tintangha Ta Wena Ti Swi Vulaka.”
․․․․․
2 I YINI LESWI NDZI TSANDZEKAKA KU SWI ENDLA?
Lexi endlaka swi va swa nkoka: Vumunhu bya wena byi nga cinca loko u pfumelela swilo leswi u tsandzekaka ku swi endla swi ku heta matimba.
Xiya: A nga kona munhu la hetisekeke. (Varhoma 3:23) Hinkwerhu ku ni nchumu lowu hi nga navelaka ku wu cinca evuton’wini bya hina. Nhwanyana la vuriwaka Seija u te: “Ha yini ndzi hlundzukisiwa hi mhaka leyi nga vuliki nchumu? Ndzi ni ximbilwa-mbilwana!”
Xikombiso xa le Bibeleni: Pawulo a a ku tiva ku tsana kakwe. U tsarile: “Kunene ndza wu tsakela nawu wa Xikwembu hi ku ya hi munhu loyi ndzi nga yena endzeni, kambe eswirhweni swa mina ndzi vona nawu wun’wana lowu lwaka ni nawu wa mianakanyo ya mina, wu ndzi endla khumbi ra nawu wa xidyoho.”—Varhoma 7:22, 23.
Tikambisise. Hi wihi nchumu lowu u tsandzekaka eka wona lowu u faneleke u dyondza ku wu lawula?
․․․․․
“Ndzi xiye leswaku endzhaku ko hlalela tifilimi ta rirhandzu, ndzi titwa ndzi tsanile ndzi tlhela ndzi navela ku tikuma ndzi ri ni munhu loyi ndzi nga rhandzanaka na yena. Sweswi ndza swi tiva leswaku ndzi fanele ndzi va ni vuxiyaxiya malunghana ni vuhungasi byo tano.”—Bridget.
3 HI TIHI TIPAKANI TA MINA?
Lexi endlaka swi va swa nkoka: Loko u ri ni tipakani, vutomi bya wena byi va ni xikongomelo. Nakambe u ta papalata vanhu ni swiyimo leswi nga ha endlaka leswaku u nga swi koti ku fikelela tipakani leti u tivekeleke tona.
Xiya: Xana u nga khandziya thekisi kutani u byela muchayeri leswaku a rhendzeleka ndhawu yin’we ku kondza petirolo yi hela? Sweswo ku ta va ku ri vuphukuphuku ni ku tlanga hi petirolo! Tipakani ti ku pfuna leswaku swilo swi ku fambela kahle evuton’wini. Swi fana niloko ku ri ni ndhawu leyi u faneleke u ya eka yona naswona u ri ni makungu ya leswaku u ta fika njhani eka yona.
Xikombiso xa le Bibeleni: Pawulo u tsarile: “Ndlela leyi ndzi tsutsumaka ha yona a yi kanakanisi.” (1 Vakorinto 9:26) Ematshan’weni yo tsalangana, a tshika swilo swi tiendlekela, Pawulo a a tivekele tipakani naswona u tikarhatile leswaku a ti fikelela.—Vafilipiya 3:12-14.
Tikambisise. Laha hansi tsala tipakani tinharhu leti u nga rhandzaka ku ti fikelela lembe leri taka.
․․․․․
․․․․․
․․․․․
Sweswi hlawula leyi u vonaka onge hi yona ya nkoka swinene eka wena kutani u tsala leswi u nga ta sungula ku swi endla leswaku u yi fikelela.
․․․․․
“Loko ndzi nga tshami ndzi khomekile, ndzi tikuma se ndzi rhendzeleka ndhawu yin’we. Swa antswa ku va ni tipakani ni ku tikarhatela ku ti fikelela.”—José.
4 HI SWIHI SWILO LESWI NDZI PFUMELAKA EKA SWONA?
Lexi endlaka swi va swa nkoka: Loko ku nga ri na leswi u pfumelaka eka swona u ta ndlengandlengisiwa. Ku fana ni rimpfana, u ta endla leswi tintangha ta wena ti swi endlaka—leswi kombisaka leswaku a wu swi tivi leswi u swi lavaka.
Xiya: Bibele yi khutaza Vakreste leswaku va “tiyiseka hi ku rhandza ka Xikwembu loku nga kunene ni loku amukelekaka ni loku hetisekeke.” (Varhoma 12:2) Loko swiendlo swa wena swi fambisana ni leswi u swi pfumelaka, u endla leswi u tiyimiseleke ku swi endla ku nga khathariseki leswi van’wana va swi endlaka.
Xikombiso xa le Bibeleni: Loko muprofeta Daniyele a ri emalembeni ya kondlo-a-ndzi-dyi a a “tiyimiserile embilwini yakwe” leswaku u ta hlayisa milawu ya Xikwembu, hambileswi a a hambanisiwe ni ndyangu wa ka vona ni vapfumeri-kulobye. (Daniyele 1:8) Hi ku endla tano, u endle leswi a a tiyimisele ku swi endla. Daniyele u hanye hileswi a a pfumela eka swona.
Tikambisise. I yini leswi u pfumelaka eka swona? Hi xikombiso:
Xana wa pfumela eka Xikwembu? Ha yini u pfumela eka xona? I yini lexi ku khorwiseke leswaku Xikwembu xi kona?
Xana wa pfumela leswaku milawu ya Xikwembu yi vuyerisa wena? Loko swi ri tano, ha yini u pfumela? Hi xikombiso, i yini lexi ku tiyisekisaka leswaku ku yingisa milawu ya Xikwembu malunghana ni timhaka ta masangu swi ta endla leswaku u tsaka ku ri ni ku endla leswaku u amukeleka eka tintangha ta wena?
Swivutiso leswi a wu nge swi hlamuli hi ku hatlisa. Tinyike nkarhi wo kambisisa leswi u swi pfumelaka. Hi ku endla tano, u ta swi kota ku yimela leswi u swi pfumelaka.—Swivuriso 14:15; 1 Petro 3:15.
“Exikolweni vana va endla xihlekiso ha wena loko u nga tiyiseki hileswi u swi pfumelaka naswona a ndzi nga lavi ku hundzuka xihlekiso hikwalaho ka ripfumelo ra mina. Kutani ndzi tinyike nkarhi wo kambisisa leswi ndzi swi pfumelaka. Ematshan’weni yo byela vanhu ndzi ku, ‘A ndzi nge swi endli leswi hikuva swi lwisanaka ni vukhongeri bya mina,’ ndzi va byela leswi: ‘Ndzi vona onge swi hoxile ku endla tano.’ Leswi hi swona leswi ndzi swi pfumelaka.”—Danielle.
Eku heteleleni, hi swihi leswi u nga navelaka ku va swona—xana u nga navela ku va tluka leri yaka hala ni hala loko ku ba moya kumbe ku va murhi lowu yimaka wu tiyile hambiloko ku ri ni xidzedze? Loko u tiyiseka hi leswi u swi pfumelaka, u ta fana ni murhi wolowo. Sweswo swi ta ku pfuna leswaku u hlamula xivutiso lexi nge, Hi mina mani?
Loko u tiyiseka hi leswi u swi pfumelaka, u ta fana ni murhi lowu yimaka wu tiyile loko ku ri ni swidzedze
^ ndzim. 8 Mavito man’wana ma cinciwile exihlokweni lexi.


text:
Leswi Nga Pfunaka Mimpatswa Ni Vatswari
“Xana swi nga hi fambela kahle eka lembe ra hina ro sungula ra vukati?” “Minkarhi hinkwayo loko hi bula hi hetelela hi holova—hi nga swi papalata njhani sweswo?” “Ndzi nga burisana njhani ni vana va mina hi timhaka ta masangu?” Swivutiso leswi vatekani va lavaka tinhlamulo ta swona swi nga vonaka swi tele ngopfu ku fana ni switsundzuxo swo tala leswi nyikeriwaka.
Ku nga khathariseki ndhawu leyi mi humaka eka yona kumbe ndhavuko wa n’wina, mi ta kuma leswaku Bibele yi nyikela switsundzuxo leswi nga antswisaka vukati bya n’wina yi tlhela yi mi pfuna ku kurisa vana va n’wina hi ndlela leyinene.


text:
Tinyiko Leti A Ti Fanela Ku Va Ti Nyikiwa Hosi
“Vangoma va swilo swa le mpfhukeni lava humaka etindhawini ta le Vuxeni . . . va pfula xuma xa vona kutani va n’wi ha tinyiko ta nsuku, murhi wa risuna ni mira.”—Matewu 2:1, 11.
XANA hi yihi nyiko leyi u nga yi hlawulelaka munhu wa nkoka leswaku u n’wi nyika yona? Eminkarhini ya ku tsariwa ka Bibele mirhi yin’wana yo nun’hwela a yi ri ya nkoka ku fana ni nsuku—a yi ri ya nkoka swinene lerova a yi fanela ku va yi nyikiwa hosi. * Hi yona mhaka leyi tinyiko timbirhi leti vangoma va swilo swa le mpfhukeni va ti nyikeke “hosi ya Vayuda” a ku ri mirhi yo nun’hwela.—Matewu 2:1, 2, 11.
Bibele yi tlhela yi vula leswaku loko hosi ya xisati ya le Xeba yi endzela Solomoni, “yi [nyike] hosi titalenta ta nsuku ta 120, ni mafurha ya balsama yo tala ngopfu ni maribye ya risima; a ma vanga kona mafurha ya balsama lama fanaka ni lawa hosi ya xisati ya Xeba yi ma nyikeke Hosi Solomoni.” * (2 Tikronika 9:9) Tihosi na tona ti rhumele Solomoni mafurha ya balsama ku kombisa leswaku ta n’wi amukela.—2 Tikronika 9:23, 24.
Ha yini mirhi yoleyo yo nun’hwela ni swimilana a swi ri swilo swa nkoka ni leswi durhaka eminkarhini ya ku tsariwa ka Bibele? Hikuva a swi tirhisiwa eka mintirho ya nkoka, yo tanihi ku sasekisa, eka mintirho ya vukhongeri ni le ka swilahlo. (Hlaya bokisi leri nge, “ Ku Tirhisiwa Ka Mirhi Yo Nun’hwela Eminkarhini Ya Ku Tsariwa Ka Bibele.”) Handle ka ku va yi laviwa swinene, mirhi yo nun’hwela a yi durha ku yi xava ni ku yi yisa endhawini yin’wana.
KU YA EKWANDZASINI RA ARABIYA
Hi minkarhi ya ku tsariwa ka Bibele, swimilana swin’wana swo nun’hwela a swi mila eNkoveni wa Yordani. Kambe, swin’wana a swi xaviwa ematikweni man’wana. Bibele yi vulavula hi mixaka yo hambanahambana ya mirhi yo nun’hwela. Eka leyi tolovelekeke ku na safroni, mhangani, sinamoni, mirhi ya risuna ni mira. Handle ka leyi, ku na leyi a yi cheriwa eka swakudya ku nga kumini, ntungufana ni aneta.
Xana mirhi yo nun’hwela leyi a yi nga tolovelekanga a yi huma kwihi? Timhangani, khasiya ni sinamoni a yi huma laha namuntlha ku nga Chayina, Indiya ni le Sri Lanka. Mirhi yo nun’hwela yo fana ni mira ni mirhi ya risuna yi kumeka emirhini ni le ka swimilana leswi milaka endhawini leyi nga kwandzasi ku sukela edzongeni wa Arabiya ku ya fika le Somalia laha Afrika. Kasi narda yi huma eIndiya naswona a yi kumeka etintshaveni ta Himalaya.
Leswaku yi fika eIsrayele, mirhi yo tala yo nun’hwela yi tleketliwa yi tsemakanyisiwa Arabiya. Hikokwalaho ka sweswo, emalembeni ya va-2000 na va-1000 B.C.E., buku leyi nge, The Book of Spices yi vula leswaku Arabiya “hi yona a yi tleketla nhundzu ku suka eVuxeni ni le Vupela-dyambu.” Madoroba ya khale, makhokholo ni laha tikharavhani a ti yima kona a swi kumeka eNegev le dzongeni wa Israyele laha a ku ri ni mimfungho leyi a yi kombisa laha van’wamabindzu a va yima kona. Xiviko xa World Heritage Centre of UNESCO xi vula leswaku tindhawu leti ti tlhela ti “kombisa laha a ku kumiwa mali yo tala kona . . . ku suka edzongeni wa Arabiya ku ya eMediteraniya.”
“Mirhi leyi yo nun’hwela i yitsongo kambe ya durha swinene naswona yi xaviwa ngopfu hi vanhu.”—The Book of Spices
Nkarhi na nkarhi tikharavhani leti a ti rhwale mirhi yo nun’hwela a ti famba tikhilomitara ta kwalomu ka 1 800 ti tsemakanya eArabiya. (Yobo 6:19) Bibele yi vulavula hi tikharavhani ta van’wamabindzu va Vaiximayele lava a va rhwale mirhi yo nun’hwela yo fana ni “labidanumi, balsama ni rihanti ra nhlaka” va huma na swona eGiliyadi va ya aEgipta. (Genesa 37:25) Vana va Yakobe va majaha va xavise Yosefa leswaku a ya va hlonga eka vanhu lava.
“BINDZU LERI HLAYISIWEKE RI RI XIHUNDLA”
Van’wamabindzu va le Arabiya hi vona lava a va xavisa mirhi yo tala yo nun’hwela ku ringana malembe yo tala. Hi vona a va rhumela mirhi yo nun’hwela eAsiya, yo fana ni khasiya ni sinamoni. Leswaku va heta vanhu va le Mediteraniya matimba leswaku va nga xavisi mirhi yo nun’hwela eVuxeni, Vaarabiya va hangalase mavunwa malunghana ni khombo ra ku kuma mirhi yo nun’hwela. Buku leyi nge, The Book of Spices yi vula leswaku mirhi ya xiviri yo nun’hwela a ku ri “bindzu leri hlayisiweke ri ri xihundla.”
Hi wahi mavunwa lawa Vaarabiya va nga ma hangalasa? Herodotus, mutivi wa matimu wa Mugriki loyi a hanyeke hi va-500 B.C.E., u vule leswaku a ku ri mavunwa ya leswaku swinyanyana swo chavisa swi aka swisaka emarhavini ya sinamoni. U tsale a vula leswaku lava lavaka sinamoni va veka nyama leyikulu ekusuhi ni nsinya. Hi makolo swinyenyana swi ta teka nyama yo tala swi yi yisa eswisakeni ivi swisaka swi wa hi ku tikiwa hi nyama. Kutani vanhu va tsema marhavi ya sinamoni ivi va yi xavisa eka van’wamabindzu. Switori sweswo swi hangalake swinene. Buku leyi nge, The Book of Spices yi vula leswaku “[sinamoni] a yi durhisiwa hikwalaho ka leswi kumbexana swi tikaka ku yi kuma.”
Eku heteleleni, xihundla xa Vaarabiya xi paluxekile naswona vulawuri bya vona byi herile. Hi va-100 B.C.E., le Aleksandriya aEgipta ku ve hlaluko lerikulu ni ntsindza wo xavisa mirhi yo nun’hwela. Swikepe swa le Rhoma a swi tluta swi suka aEgipta swi ya eIndiya, naswona loko vatluti va ta va xiye leswaku eLwandle ra Indiya ku va ni moya hi nguva ya mpfula a va tluta hi nkarhi wolowo. Hikwalaho ka sweswo, mirhi yo nun’hwela yo durha yi ye yi tala ivi yi nga ha durhi.
Namuntlha nkoka wa mirhi yo nun’hwela a wa ha fani ni wa nsuku. Naswona mirhi yo nun’hwela a ya ha faneleki ku va yi nga nyikiwa tihosi. Kambe, vanhu vo tala emisaveni hinkwayo va ha yi tirhisa leswaku va endla swilo swo tinun’hwerisa ni mirhi, hambi ku ri ku swilo swo swi chela eka swakudya leswaku swi nandziha. Hakunene, mirhi yo nun’hwela ya ha tiviwa ninamuntlha, hilaha a swi ri hakona eka malembe ya gidi lama hundzeke.
^ ndzim. 3 Eminkarhini ya ku tsariwa ka Bibele, rito ra ririmi ro sungula leri hundzuluxeriweke ri va “murhi wo nun’hwela” kumbe “mirhi yo nun’hwela” hakanyingi ri kombetela eka mirhi yo nun’hwela leyi humaka eka swimilana ku nga ri swilo leswi cheriwaka eka swakudya.
^ ndzim. 4 “Mafurha ya balsama” ku vuriwa mafurha kumbe mati lama humaka eka mirhi ni swimilana.
DYONDZA SWO TALA
Vaisrayele Va Kombele Ku Va Ni Hosi
Loko Vaisrayele va kombela ku va ni hosi, Yehovha u hlawule Sawulo. Ha yini Yehovha a sive Hosi Sawulo hi Davhida?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yoxuwa 23:1-16
23 Kutani endzhaku ka masiku yo tala Yehovha a wisise+ Israyele eka valala va rona hinkwavo ematlhelo hinkwawo, loko Yoxuwa a dyuhele naswona a ri wa masiku,+2 Yoxuwa u vitane tiko hinkwaro ra Israyele,+ vakulukumba va rona ni varhangeri va rona ni vaavanyisi va rona ni tindhuna ta rona,+ a ku eka rona: “Loko ku ri mina, ndzi dyuhele naswona ndzi wa masiku.3 Loko ku ri n’wina, mi swi vonile hinkwaswo leswi Yehovha Xikwembu xa n’wina a swi endleke eka matiko lawa hinkwawo hikwalaho ka n’wina,+ hikuva Yehovha Xikwembu xa n’wina hi yena loyi a a mi lwela.+4 Maswivo, ndzi mi avela hi vuhlolotwana+ matiko lama seleke leswaku ma va ndzhaka ya tinyimba ta n’wina, ni matiko hinkwawo lawa ndzi ma tsemeke,+ ku suka eYordani ku ya eLwandle Lerikulu eku peleni ka dyambu.+5 Yehovha Xikwembu xa n’wina hi yena loyi a a mi hlongolela wona emahlweni ka n’wina,+ u ma hlongorile hikwalaho ka n’wina, naswona mi tshame etikweni ra wona, hilaha Yehovha Xikwembu xa n’wina a mi tshembiseke hakona.+6 “Mi fanele mi va ni xivindzi+ lexikulu xo hlayisa ni ku endla hinkwaswo leswi tsariweke ebukwini+ ya nawu wa Muxe hi ku ka mi nga pfuki mi yi fularherile, mi hambuka eka yona mi ya exineneni kumbe eximatsini,+7 hi ku ka mi nga pfuki mi nghene ematikweni lawa,+ lawa ma seleke na n’wina. Mi nga tshuki mi vula mavito ya swikwembu+ swa wona kumbe ku hlambanya ha swona,+ hambi ku ri ku swi tirhela kumbe ku swi nkhinsamela.+8 Kambe mi fanele mi namarhela+ Yehovha Xikwembu xa n’wina, hilaha mi endleke hakona ku ta fika esikwini leri.9 Yehovha u ta hlongola matiko lamakulu ni la ma nga ni matimba emahlweni ka n’wina.+ (Loko ku ri n’wina, a ku na munhu la yimeke emahlweni ka n’wina ku ta fikela esikwini leri.)+10 Munhu wa n’wina un’we ntsena, u ta hlongorisa gidi,+ hikuva Yehovha Xikwembu xa n’wina hi yena loyi a mi lwelaka,+ hilaha a mi tshembiseke hakona.+11 Mi fanele mi rindza+ mimoya-xiviri ya n’wina nkarhi hinkwawo, hi ku rhandza Yehovha Xikwembu xa n’wina.+12 “Kambe loko mo tlhela+ kutani mi namarhela leswi seleke swa matiko lawa,+ lawa ma seleke na n’wina, mi endla ntwanano+ wa ku tekelana na wona, mi nghena exikarhi ka wona, na wona ma nghena exikarhi ka n’wina,13 mi fanele mi swi tiva kahle leswaku Yehovha Xikwembu xa n’wina a nge hambeti a mi hlongolela matiko lawa;+ eka n’wina ma ta va swirimbana ni ntlhamu ni xipamu ematsheveni+ ya n’wina ni mitwa ematihlweni ya n’wina ku fikela loko mi lovile emisaveni leyi leyinene leyi Yehovha Xikwembu xa n’wina a mi nyikeke yona.+14 “Kutani maswivo, namuntlha ndzi famba hi ndlela ya misava hinkwayo,+ mi swi tiva kahle hi timbilu ta n’wina hinkwato ni mimoya-xiviri ya n’wina hinkwayo leswaku a ri wanga ni rito rin’we eka marito hinkwawo lamanene lawa Yehovha Xikwembu xa n’wina a ma vuleke. Hinkwawo ma hetisekile eka n’wina. A ku wanga ni rito rin’we eka wona.+15 Tanihi leswi marito hinkwawo lamanene lawa Yehovha Xikwembu xa n’wina xi mi byeleke wona ma endlekeke eka n’wina,+ kutani Yehovha u ta tisa rito ro biha ehenhla ka n’wina kukondza a mi lovisa emisaveni leyi leyinene, leyi Yehovha Xikwembu xa n’wina a mi nyikeke yona,+16 hikwalaho ka ku va mi tlule ntwanano wa Yehovha Xikwembu xa n’wina lowu a mi leriseke wona, ni hikwalaho ka ku va mi fambe mi ya tirhela swikwembu swin’wana ni ku swi nkhinsamela.+ Kunene ku hlundzuka ka Yehovha ku ta mi pfurhela,+ kutani mi ta hatla mi lova etikweni lerinene leri a mi nyikeke rona.”+


text:
NOVEMBER 9, 2012
UNITED STATES
Xidzedze Xa Sandy Xi Hlasele Ribuwa Ra Le Vuxeni Ra United States
ENEW YORK—Hi October 29, 2012, Xidzedze xa Sandy xi vange ku onhaka lokukulu etindhawini to tala leti nga eRibuweni ra le Vuxeni ra United States. Timbhoni ta Yehovha ti le ku tirhisaneni ni valawuri va kwalaho leswaku ti pfuneta ku khathalela vagandzeri-kulobye ni van’wana lava hlaseriweke hi mhangu leyi.
Timbhoni leti lavaka ku ringana 200 000 ti tshama eswifundzheni leswi hlaseriweke hi ku kongoma hi xidzedze. Etindhawini leti hlaseriweke swinene, i Timbhoni timbirhi ntsena leti ku vikiweke leswaku ti vavisekile kambe ku hava leti feke. EGeorgia, timheho ta matimba ti tshove rhavi ra murhi ivi ri wela n’wana ri n’wi vavisa swinene, loyi vatswari vakwe va hlanganyelaka ni Timbhoni ta Yehovha. Loko ku tsariwa xiviko lexi, n’wana yoleyo a a ri exiyin’weni xo tika. Timbhoni ta kwalaho ni van’wana lava tweke hi ta ku vaviseka ka n’wana loyi eka mahungu va ya emahlweni va pfuna ndyangu wolowo.
Xidzedze xi kavanyete fambiselo ro vulavurisana etindhawini to tala. Loko fambiselo ro vulavurisana ri ta va se ri lunghisiwile, ku ta kambisisiwa hi vukheta ku onhaka loku veke kona.
Swiviko swo sungula leswi humaka erhavini ra United States ra Timbhoni ta Yehovha ri kombisa leswaku i munhu un’we ntsena loyi a vavisekeke erhavini kambe ku hava loyi a feke. Xidzedze xi vange ku onhaka loku nga nyawuriki eka miako leyi nga ntsindza wa misava hinkwayo wa Timbhoni ta Yehovha eBrooklyn, le New York. Xiphemu xa le mahlweni ka muako wun’wana xi hungiwe hi mheho ya matimba kambe ku hava munhu loyi a vavisiweke hi swiphetlo swa kona. Ku tsemeke gezi eka miako ya rhavi ePatterson ni le Wallkill, eNew York, naswona miako leyi yi tirhise tijenereta swa xinkarhana; hambiswiritano, miako ya le Warwick ya ha tirhisa tijenerata. Nakambe xidzedze xi kavanyete fambiselo ro vulavurisana emiakweni leyi.
Swiviko swo sungula swi tlhele swi kombisa ni rungula leri landzelaka: miako ya 12 ya vugandzeri leyi tirhisiwaka hi Timbhoni, leyi vitaniwaka Tiholo ta Mfumo, yi onhiwe swinene hi ndhambi kumbe hi timheho ta matimba; tiyindlu ta 219 ta Timbhoni ti mbundzumukile hikwalaho ka xidzedze, ta 169 ti onhakile kasi ta 710 ti onhake katsongo. Timbhoni ta le tindhawini teto ti hlele mintlawa yo hlayanyana leswaku yi phalala vanhu naswona ti le ku pfuneni ka vatirhela-mfumo leswaku ti swi khathalela hi xihatla swilaveko swa vagandzeri-kulobye ni swa vanhu van’wana lava hlaseriweke hi mhangu leyi.
Loko xidzedze lexi xi nga si hlasela, mavandlha ya Timbhoni ta Yehovha ma komberiwe ku hlela ndlela yo rhurhela endhawini leyi hlayisekeke. Timbhoni to tlula 1 100 ti rhurhisiwile emahlweni ko va mhangu leyi yi tlhekeka. Timbhoni ta kwalaho ti pfule makaya ya tona leswaku ti rhurhela vagandzeri-kulobye lava sukeke emakaya ya vona kumbe lava makaya ya vona a ma nga ri na gezi ku ringana nkarhi wo leha.
Vatirhi va ku tirhandzela lava nga Timbhoni va tirha hi ku tiyimisela leswaku va khathalela swilaveko swa vapfumeri-kulobye naswona va ta hambeta va endla tano ntsendze loko ka ha ri ni xilaveko. J. R. Brown, muvulavuleri wa le ntsindza wa misava hinkwayo wa Timbhoni, u te: “Hi karhatekile swinene hi vanhu hinkwavo lava hlaseriweke hi mhangu leyi leyikulu. Ha tsaka leswi hi kotaka ku pfuna van’wana, ngopfu-ngopfu vagandzeri-kulorhi lava xanisekaka hikwalaho ka vuyelo bya xidzedze lexi lexikulu. Hi tshama hi ri karhi hi ehleketa ha vona naswona ha va khongelela.”
Media Contact:
J. R. Brown, Office of Public Information, tel. +1 718 560 5000


text:
TOLO A NGA HA VUYI
“Eureka Drama” Yi Pfune Vo Tala Ku Kuma Ntiyiso Wa Bibele
“EUREKA!” Rito leri ri vula leswaku “Ndzi wu kumile!” Rito leri a ri vuriwa hi vatirhi va le mugodini loko va kume nsuku hi nkarhi lowu ku tshuburiweke nsuku le California, eU.S.A., hi va-1800. Kambe, Charles Taze Russell ni Swichudeni-kulobye swa Bibele a va kume nchumu wun’wana wa nkoka swinene, ku nga ntiyiso wa Bibele. Naswona a va tiyimisele ku wu byela van’wana.
Hi ximumu xa 1914, vanhu va timiliyoni emadorobeni lamakulu va yile va ya vona “Photo-Drama of Creation,” ku nga filimi leyi a yi lehe tiawara ta nhungu leyi a yi humesiwe hi Nhlangano Wa Swichudeni Swa Bibele Wa Matiko Hinkwawo (International Bible Students Association [I.B.S.A.]). Eka filimi leyi leyi sekeriweke eBibeleni, leyi a yi ri ni swifaniso swo tsakisa leswi tshukatshukaka, tislaydi ta mivalavala, tinkulumo leti kokaka rinoko ni vuyimbeleri lebyinene byo hola, vayingiseri a va kombiwa swifaniso swa ku sukela loko ku tumbuluxiwa misava ku ya eku vumbiweni ka vanhu ni ku ya fika eku heleni ka Mfumo wa Yesu Kreste wa Gidi ra Malembe.
Kambe ku vuriwa yini hi vanhu lava a va tshama eswidorobanini ni le tindhawini ta le makaya? Leswaku ku nga siyiwi munhu la nga ni torha ra ntiyiso, hi August 1914, I.B.S.A. yi humese “Eureka Drama,” ku nga nkombiso lowu a wu rhwaleka wa “Photo-Drama” lowu a wu nga ri na swifaniso leswi tshukatshukaka. A ku ri ni mixaka yinharhu leyi munhu a nga hlawulaka eka yona, wun’wana ni wun’wana a wu kumeka hi tindzimi to hlayanyana: “Eureka X” a yi ri ni tinkulumo hinkwato leti rhekhodiweke ni vuyimbeleri. “Eureka Y” a yi ri ni marikoti hinkwawo swin’we ni tislaydi ta mivalavala. “Eureka Family Drama” leyi a yi endleriwe ku tirhisiwa endyangwini, a yi ri ni tinkulumo to karhi ni tinsimu. A swi koteka leswaku vanhu va tlhela va kuma tigramafoni leti nga durhiki ni swilo swo kombisa tifilimi ha swona.
Swichudeni swa Bibele a swi ta kota ku famba ni filimi leyi etindhawini ta le makaya handle ko lava muchini wo kombisa tifilimi kumbe xikirini lexikulu, swi fikelela nsimu leyintshwa hi rungula ra Mfumo. “Eureka X” leyi a yi ri ni tinkulumo leti rhekhodiweke ni vuyimbeleri ntsena a yi tlangiwa ninhlikanhi kumbe nivusiku. “Eureka Y” leyi a yi ri ni tislaydi a yi tlangiwa handle ka gezi. Xiviko xin’wana lexi a xi ri eka Xihondzo xo Rindza xa Xifinixi xi te: “Hi nga kombisa swifaniso leswi endhawini yin’wana ni yin’wana.” Sweswo a swi ri ntiyiso hakunene!
Ematshan’weni yo hirha tiyindlu ta mintlangu letikulu, hakanyingi Swichudeni swa Bibele a swi kuma tindhawu mahala, to tanihi titlilasi ta le xikolweni, miako ya le tihubyeni, miako ya le switichini swa switimela hambi ku ri makamara yo rhurhela vaendzi emakaya lamakulu. Minkombiso yo tala a yi endleriwa etindhawini leti nga rivala, ku hayekiwa lakani lerikulu ro basa etlhelo ka xitlati ku va rona xikirini xa kona. Anthony Hambuch u tsale a ku: “Varimi a va veka mintsandza yo tala emasin’wini ya vona ya mihandzu, laha vanhu a va tshama kona va tsakela nongonoko.” Ntlawa lowu a wu kombisa drama ya “Eureka” a wu tirhisa golonyi ku rhwala michini ya wona, mindzhwalo, matende ni swilo swo etlela eka swona ni swo sweka ha swona.
Vanhu lava a va ta va ta hlalela “Eureka” a va sukela eka vanhu va nga ri vangani ku ya eka va madzana. Le United States, vanhu va 400 va hlalele drama leyi exiyindlwanini xa le xikolweni edorobeni leri nga ni vanhu va 150. Etindhawini tin’wana, vanhu van’wana a va famba tikhilomitara ta nhungu leswaku va ya hlalela “Eureka Drama,” va tlhela va famba tin’wana ta nhungu va tlhelela emakaya. Le Sweden, vaakelani va Charlotte Ahlberg lava va yi hlaleleke endlwini ya yena leyitsongo “va khumbeke swinene” endzhaku ko yingisela marikoti wolawo. Vanhu va kwalomu ka 1 500 va tile eka nkombiso wun’wana edorobeni ra le kule leri a ku ceriwa swicelwa eka rona le Australia. Xihondzo xo Rindza xi vike leswaku eswikolweni swa le henhla ni le tikholichi, “tiprofesa ni swichudeni swi tsakisiwa hi swifaniso ni hi marikoti ya hina yo tsakisa ya gramafoni.” “Eureka Drama” a yi dumile ni le tindhawini leti nga ni tiyindlu to hlalela tifilimi.
KU HLAKULELA TIMBEWU TA NTIYISO
“Eureka Drama” yi tirhisiwe ngopfu ku kumisisa loko swi fanerile leswaku mintlawa ya Swichudeni swa Bibele yi rhumela swivulavuri leswaku swi ya sungula titlilasi to dyondzisa letintshwa. A swi olovi ku tiva leswaku i vanhu vangani lava voneke “Eureka Drama.” Swiyenge swo tala swa “Drama” leyi a swi hlaleriwa ko tala. Kambe, hi 1915 i mintlawa ya 14 ntsena eka ya 86 leyi a yi kombisa “Drama” leyi, leyi a yi rhumela swiviko swa yona nkarhi na nkarhi. Hambileswi tinhlayo ta kona a ti nga helelanga, nkatsakanyo wa loko lembe ri hela wu kombise leswaku vanhu vo tlula miliyoni va yi vonile “Drama” leyi. Vanhu va kwalomu ka 30 000 va kombele minkandziyiso leyi sekeriweke eBibeleni.
“Eureka Drama” yi nga ha va yi nga ha tsundzukiwi ngopfu ematin’wini, kambe ku suka eAustralia ku ya eArgentina, ku suka eAfrika Dzonga ku ya eSwihlaleni swa le Britain, eIndiya ni le Kharibiya, vanhu va timiliyoni va yi vonile drama leyi yo hlawuleka. Vo tala exikarhi ka vona va kume ntiyiso wa Bibele
^ ndzim. 4 Vona xihloko lexi nge “Tolo A Nga Ha Vuyi


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yoxuwa 1:1-18
1 Endzhaku ka ku fa ka Muxe nandza wa Yehovha, Yehovha a byela Yoxuwa+ n’wana wa Nuni, mutirheli+ wa Muxe a ku:2 “Muxe nandza wa mina u file;+ sweswi suka u yima, u pela Yordani, wena ni vanhu lava hinkwavo, u nghena etikweni leri ndzi va nyikaka rona, vana va Israyele.+3 Ndhawu yin’wana ni yin’wana leyi nkondzo wa nenge wa n’wina wu nga ta kandziya eka yona, kunene ndzi ta mi nyika yona, hilaha ndzi tshembiseke Muxe hakona.+4 Ndhawu ya n’wina yi ta sukela emananga na kona laha Lebanoni ku ya fika enambyeni lowukulu, enambyeni wa Yufrata, hileswaku tiko hinkwaro ra Vaheti,+ ku ya eLwandle Lerikulu etlhelo ra laha dyambu ri pelaka kona.+5 A nga kona la nga ta yima a tiya emahlweni ka wena emasikwini hinkwawo ya ku hanya ka wena.+ Hilaha a ndzi ri na Muxe hakona, ndzi ta va na wena.+ A ndzi nge ku tshiki kumbe ku ku siya hilaha ku heleleke.+6 Vana ni xivindzi, u tiya,+ hikuva hi wena la nga ta endla leswaku vanhu lava va dya ndzhaka+ ya tiko leri ndzi ri hlambanyeleke vatata wa vona ku va nyika rona.+7 “Ntsena vana ni xivindzi, u tiya ngopfu leswaku u khathalela ku endla hi ku landza nawu hinkwawo lowu Muxe nandza wa mina a ku leriseke wona.+ U nga hambuki eka wona u ya exineneni kumbe eximatsini,+ leswaku u endla hi vutlhari kun’wana ni kun’wana laha u yaka kona.+8 Buku leyi ya nawu yi nga suki enon’wini wa wena,+ naswona u fanele u yi hlaya hi rito ra le hansi nhlikanhi ni vusiku, leswaku u ta hisekela ku endla hi ku landza hinkwaswo leswi tsariweke eka yona;+ hi kona u nga ta endla ndlela ya wena yi humelela kutani u endla hi vutlhari.+9 Xana a ndzi ku lerisanga?+ Vana ni xivindzi, u tiya. U nga rhurhumeli kumbe u chava,+ hikuva Yehovha Xikwembu xa wena u na wena kun’wana ni kun’wana laha u yaka kona.”+10 Kutani Yoxuwa a sungula ku lerisa tindhuna ta vanhu, a ku:11 “Tsemakanyani exikarhi ka nxaxa kutani mi lerisa vanhu, mi ku, ‘Tilunghiseleleni swakudya, hikuva emasikwini manharhu ku sukela sweswi, mi ta pela Yordani lowu, leswaku mi nghena ni ku teka tiko leri Yehovha Xikwembu xa n’wina xi mi nyikaka rona leswaku ri va ra n’wina.’”+12 Kutani Yoxuwa a byela va ka Ruveni ni va ka Gadi ni hafu ya nyimba ya Manase, a ku:13 “Tsundzukani rito leri Muxe nandza wa Yehovha a mi leriseke rona,+ a ku, ‘Yehovha Xikwembu xa n’wina xi mi nyika ku wisa naswona xi mi nyike tiko leri.14 Vasati va n’wina, vana va n’wina ni swifuwo swa n’wina swi ta tshama etikweni leri Muxe a mi nyikeke rona etlhelweni leri ra Yordani;+ kambe n’wina mi ta hundza mi lunghekele nyimpi+ emahlweni ka vamakwenu, mi fanele mi pfuna vavanuna hinkwavo va vurhena lava nga ni matimba.+15 Eku sunguleni loko Yehovha a wisisa vamakwenu ku fana na n’wina naswona va tshame etikweni leri Yehovha Xikwembu xa n’wina a va nyikaka rona,+ na n’wina mi fanele mi vuyela etikweni ra ndzhaka ya n’wina mi tshama eka rona,+ leri Muxe nandza wa Yehovha a mi nyikeke rona etlhelweni ra Yordani ku ya etlhelo ra vuhuma-dyambu.’”+16 Hikwalaho va hlamula Yoxuwa, va ku: “Hinkwaswo leswi u hi leriseke swona hi ta swi endla, naswona kun’wana ni kun’wana laha u nga ta hi rhuma kona hi ta ya.+17 Hilaha hi yingiseke Muxe eka hinkwaswo, na wena hi ta ku yingisa hilaha ku fanaka. Onge Yehovha Xikwembu xa wena a nga va na wena+ hilaha a veke na Muxe hakona.+18 Munhu un’wana ni un’wana la xandzukaka a nga yingisi xileriso xa wena+ naswona a nga ma yingisi marito ya wena eka hinkwaswo leswi u nga ha n’wi lerisaka swona, u ta dlayiwa.+ Ntsena vana ni xivindzi, u tiya.”+


text:
“Sweswi Mi Tiko Ra Xikwembu”
“Khale a mi nga ri tiko kambe sweswi mi tiko ra Xikwembu.”
1, 2. Hi kwihi ku cinca loku veke kona hi Pentekosta ya 33 C.E., naswona i vamani lava veke swirho swa tiko lerintshwa ra Yehovha? (Vona xifaniso lexi nga eku sunguleni ka xihloko lexi.)
PENTEKOSTA ya 33 C.E. a ku ri xiendlakalo xa nkoka ematin’wini ya vanhu va Yehovha laha misaveni. Ku ve ni ku cinca lokukulu. Hi siku rero, Yehovha u tirhise moya wakwe lowo kwetsima leswaku a vumba tiko lerintshwa—Israyele wa moya, ku nga “Israyele wa Xikwembu.” (Gal. 6:16) Swirho swa tiko lerintshwa ra Xikwembu a swi nga ha ta boheka ku yimbisiwa hilaha vatukulu va Abrahama va endleke hakona. Ematshan’weni ya sweswo, Pawulo u tsarile malunghana ni xirho ha xin’we xa tiko rero lerintshwa a ku: “Ku yimba ka yena i ka le mbilwini hi tlhelo ra moya.”—Rhom. 2:29.
2 Swirho swo sungula swa tiko lerintshwa ra Xikwembu a ku ri vaapostola ni vadyondzisiwa van’wana va Kreste vo tlula dzana lava a va hlengeletanile ekamareni ra le henhla eYerusalema. (Mint. 1:12-15) Va chululeriwe moya lowo kwetsima, leswi va endleke vana va Xikwembu lava totiweke hi moya. (Rhom. 8:15, 16; 2 Kor. 1:21) Sweswo swi kombise leswaku ntwanano lowuntshwa se a wu tirha, lowu muhlanganisi wa wona ku nga Kreste naswona wu endliweke wu tirha hi ngati yakwe. (Luka 22:20; hlaya Vaheveru 9:15.) Xisweswo vadyondzisiwa lava va ve swirho swa tiko lerintshwa ra Yehovha, vanhu vakwe lavantshwa. Moya lowo kwetsima wu endle leswaku va kota ku chumayela hi tindzimi to hambana-hambana leti a ti vulavuriwa hi Vayuda ni vanhu va matiko lava veke swirho swa vukhongeri bya Xiyuda, lava a va te eYerusalema va huma etindhawini to hambana-hambana eMfun’weni wa Rhoma, leswaku va ta tlangela Nkhuvo wa Mavhiki wa Xiyuda kumbe Pentekosta. Vanhu lava va twe va tlhela va twisisa “swilo leswikulu ngopfu swa Xikwembu” hi tindzimi ta vona, leswi a swi chumayeriwa hi Vakreste lava totiweke hi moya.—Mint. 2:1-11.
VANHU LAVANTSHWA VA XIKWEMBU
3-5. (a) I yini leswi Petro a swi byeleke Vayuda hi siku ra Pentekosta? (b) I yini leswi endleke leswaku tiko lerintshwa ra Yehovha ri ya ri kula loko ra ha ku vumbiwa?
3 Yehovha u tirhise muapostola Petro leswaku a rhamba Vayuda ni vanhu va matiko lava veke swirho swa vukhongeri bya Xiyuda leswaku va va swirho swa tiko leri lerintshwa, ku nga vandlha ra Vukreste. Hi siku ra Pentekosta, Petro u byele Vayuda hi xivindzi leswaku va fanele va amukela Yesu, wanuna loyi va “n’wi [hayekeke] emhandzini,” hikuva “Xikwembu xi n’wi endle Hosi ni Kreste.” Loko ntshungu wu n’wi vutisile leswaku wu fanele wu endla yini, Petro u te: “Hundzukani, un’wana ni un’wana wa n’wina a khuvuriwa hi vito ra Yesu Kreste leswaku mi rivaleriwa swidyoho swa n’wina, kutani mi ta kuma nyiko ya mahala ya moya lowo kwetsima.” (Mint. 2:22, 23, 36-38) Hi siku rero vanhu va kwalomu ka 3 000 va ve swirho swa tiko lerintshwa ra Israyele wa moya. (Mint. 2:41) Endzhaku ka sweswo, vaapostola va ye emahlweni va chumayela hi ku hiseka naswona vanhu vo tala va amukele ntiyiso. (Mint. 6:7) Tiko lerintshwa a ri ri eku kuleni.
4 Hi ku famba ka nkarhi, ku chumayeriwe ni Vasamariya naswona vo tala va amukele ntiyiso. Vo tala va khuvuriwe hi Filipi muvuri wa evhangeli, kambe a va kumanga moya lowo kwetsima hi nkarhi wolowo. Huvo leyi fumaka leyi a yi ri eYerusalema yi rhumele muapostola Petro na muapostola Yohane eka Vasamariya volavo lava hundzukeke, vona va fike “va va tlhandleka mavoko, kutani va kuma moya lowo kwetsima.” (Mint. 8:5, 6, 14-17) Hikwalaho, Vasamariya volavo va tlhele va va swirho leswi totiweke hi moya swa Israyele wa moya.
5 Hi 36 C.E., Petro u tlhele a tirhisiwa leswaku a rhamba van’wana leswaku va va swirho swa tiko lerintshwa ra Israyele wa moya. Leswi swi endleke loko a chumayela Korneliyo ndhuna ya vuthu ra Rhoma ni maxaka ya yena ni vanghana va yena. (Mint. 10:22, 24, 34, 35) Bibele yi ri: “Loko Petro a ha vulavula . . . moya lowo kwetsima wu xikela ehenhla ka [vanhu hinkwavo lava nga riki Vayuda] lava twaka rito. Naswona lavo tshembeka lava teke na Petro lava a va ri van’wana va lava yimbeke a va hlamele, hikuva nyiko ya mahala ya moya lowo kwetsima a yi chululeriwa ni le ka vanhu va matiko.” (Mint. 10:44, 45) Ku sukela enkarhini wolowo, Vamatiko lava nga yimbangiki va rhambiwile leswaku va va swirho swa Israyele wa moya.
“VANHU VA VITO RA XONA”
6, 7. Hi tihi tindlela leti swirho swa tiko lerintshwa a swi ta va “vanhu va vito ra [Yehovha]” ha tona, naswona va chumayele ku ya fika kwihi?
6 Eka nhlangano wa huvo leyi fumaka wa Vakreste va le minkarhini ya vaapostola lowu khomiweke hi 49 C.E., mudyondzisiwa Yakobo u te: “Samiyoni [Petro] u rungule hi rixaladza ndlela leyi Xikwembu xi hundzuluxeleke ha yona nyingiso wa xona ro sungula ematikweni leswaku xi humesa eka wona vanhu va vito ra xona.” (Mint. 15:14) Vanhu lava lavantshwa lava a va vitaniwa hi vito ra Yehovha a va ta katsa Vayuda ni vapfumeri lava nga riki Vayuda. (Rhom. 11:25, 26a) Endzhakunyana, Petro u va tsalele a ku: “Khale a mi nga ri tiko kambe sweswi mi tiko ra Xikwembu.” Petro u hlamusele xikongomelo xa tiko rolero lerintshwa a ku: “Mi ‘rixaka leri hlawuriweke, vaprista va vuhosi, tiko ro kwetsima, tiko leri nga nhundzu yo hlawuleka, leswaku mi byi twarisa hinkwako-nkwako vunene’ bya loyi a mi vitaneke mi huma emunyameni mi nghena eku vonakaleni kakwe loku hlamarisaka.” (1 Pet. 2:9, 10) A va fanele va twarisa ku dzuneka ka Loyi a va yimela yena va tlhela va dzunisa vito rakwe erivaleni. A va fanele va va timbhoni leti nga ni xivindzi ta Yehovha, Hosi ya Vuako Hinkwabyo.
7 Hilaha a swi ri hakona eka Israyele wa nyama, swirho swa Israyele wa moya a ku ri vanhu lava Yehovha a vuleke leswaku i “vanhu lava ndzi tivumbeleke vona, leswaku va rungula ku dzuneka ka mina.” (Esa. 43:21) Vakreste volavo vo sungula va chumayele hi xivindzi leswaku Yehovha hi yena ntsena Xikwembu xa ntiyiso naswona swikwembu leswin’wana hinkwaswo leswi a swi gandzeriwa hi nkarhi wolowo a swi ri swa mavunwa. (1 Tes. 1:9) Va chumayele hi Yehovha na hi Yesu “eYerusalema swin’we ni le tikweni hinkwaro ra Yudiya ni le Samariya ni ku ya fika endhawini ya le kule swinene ya misava.”—Mint. 1:8; Kol. 1:23.
8. Hi xihi xilemukiso lexi muapostola Pawulo a xi nyikeke vanhu va Xikwembu eminkarhini ya vaapostola?
8 Mbhoni yin’wana leyi a yi ri ni xivindzi ya “vanhu va vito ra [Yehovha]” va le minkarhini ya vaapostola a ku ri muapostola Pawulo. Loko a yime emahlweni ka vativi va filosofi va vahedeni u byi lwele hi xivindzi vuhosi bya Yehovha, “Xikwembu lexi endleke misava ni swilo hinkwaswo leswi nga eka yona, tanihi leswi xona xi nga Hosi ya tilo ni misava.” (Mint. 17:18, 23-25) Loko riendzo rakwe ra vunharhu ra vurhumiwa ri ri ekusuhi ni ku hela, Pawulo u lemukise vanhu va vito ra Xikwembu a ku: “Ndza swi tiva leswaku loko se ndzi fambile timhisi leti tshikilelaka ti ta nghena exikarhi ka n’wina naswona ntlhambi a ti nge wu khomi hi rirhandzu, kutani exikarhi ka n’wina ku ta humelela vavanuna va vulavula swilo leswi soholotiweke leswaku va tikokela vadyondzisiwa.” (Mint. 20:29, 30) Vugwinehi lebyi ku profetiweke ha byona byi sungule ku vonaka kahle eku heleni ka minkarhi ya vaapostola.—1 Yoh. 2:18, 19.
9. Malunghana ni “vanhu va vito ra [Yehovha],” ku humelele yini endzhaku ka loko vaapostola va file?
9 Endzhaku ka loko vaapostola va file, vugwinehi byebyo byi hangalakile naswona byi endle leswaku ku va ni tikereke ta Vujagana. Ematshan’weni ya leswaku va va “vanhu va vito ra [Yehovha],” Vakreste lava gwineheke va suse vito ra Xikwembu eka vuhundzuluxeri bya vona byo tala bya Bibele. Va tekelele mikhuva ya vuhedeni naswona va sandze Xikwembu hi ku dyondzisa tidyondzo leti nga sekeriwangiki eMatsalweni, hi ku lwa tinyimpi leti a va vula leswaku ta kwetsima ni hi mahanyelo ya vona yo biha. Xisweswo, ku ringana madzana ya malembe, Yehovha a a ri ni vagandzeri vatsongo vo tshembeka emisaveni naswona a wu nga ri kona ntlawa lowu hleriweke wa “vanhu va vito ra [yena].”
KU TSWARIWA NAKAMBE KA VANHU VA XIKWEMBU
10, 11. (a) I yini leswi Yesu a swi profeteke eka xifaniso xakwe xa koroni ni mfava? (b) Xifaniso xa Yesu xi hetiseke njhani endzhaku ka lembe ra 1914, naswona ku ve ni vuyelo byihi?
10 Eka xifaniso xa yena xa koroni ni mfava, Yesu u profete leswaku vugwinehi a byi ta endla leswaku swi tika ku vona vukhongeri bya ntiyiso. U vule leswaku “loko vanhu va ha etlele,” Diyavulosi a a ta byala mfava ensin’wini leyi N’wana wa munhu a byaleke mbewu ya koroni eka yona. Hinkwaswo a swi ta kula swin’we ku ya fika “emakumu ka mafambiselo ya swilo.” Yesu u vule leswaku “mbewu leyinene” yi yimela “vana va mfumo” kasi “mfava” i “vana va lowo homboloka.” Enkarhini wa makumu, N’wana wa munhu a a ta rhuma “vatshoveri” vakwe, ku nga tintsumi leswaku ti hambanisa koroni yo fanekisela eka mfava. Vana va Mfumo a va ta hlengeletiwa. (Mat. 13:24-30, 36-43) Leswi swi endleke njhani naswona a swi ta kotekisa ku yini leswaku Yehovha a tlhela a va ni ntlawa wa vagandzeri lava hleriweke laha misaveni?
11 ‘Makumu ya mafambiselo ya swilo’ ma sungule hi 1914. Hi nkarhi wa nyimpi leyi sunguleke hi lembe rero, magidi ma nga ri mangani ya Vakreste lava totiweke, ku nga “vana va mfumo,” a va ri evuhlongeni bya moya bya Babilona Lonkulu. Hi 1919, Yehovha u va kutsurile, a endla leswaku ku va ni ku hambana exikarhi ka vona ni “mfava” kumbe Vakreste va mavunwa. U hlengelete “vana va mfumo” leswaku va va vanhu lava hlelekeke, a hetisisa vuprofeta bya Esaya lebyi nge: “Xana tiko ri nga velekiwa hi siku rin’we hi switlhavi swa ku veleka? Kumbe, xana tiko ri nga velekiwa hi nkarhi wun’we? Hikuva Siyoni u ve ni switlhavi swa ku veleka a tlhela a veleka vana va yena.” (Esa. 66:8) Siyoni, ku nga nhlengeletano ya Yehovha ya tintsumi, u veleke vana yena va moya lava totiweke kutani a va hlela leswaku va va tiko.
12. Namuntlha vatotiwa va tikombise va ri “vanhu va vito ra [Yehovha]” hi ndlela yihi?
12 Ku fana ni Vakreste vo sungula, “vana va mfumo” lava totiweke a va fanele va va timbhoni ta Yehovha. (Hlaya Esaya 43:1, 10, 11.) Hi ndlela yoleyo, a va ta va lava hambaneke ni vanhu van’wana hikwalaho ka mahanyelo ya vona ya Vukreste ni hi ku chumayela ka vona “mahungu lamanene lawa ya mfumo . . . leswaku byi va vumbhoni ematikweni hinkwawo.” (Mat. 24:14; Filp. 2:15) Hi ku endla tano, va pfune vanhu va timiliyoni leswaku va va ni vuxaka lebyinene na Yehovha.—Hlaya Daniyele 12:3.
“HI TA FAMBA NA N’WINA”
13, 14. Lava va nga riki Vaisrayele va moya va fanele va endla yini leswaku va gandzela ni ku tirhela Yehovha hi ndlela leyi amukelekaka, naswona leswi swi profetiwe njhani eBibeleni?
13 Eka xihloko lexi hundzeke hi swi vonile leswaku eIsrayele wa khale, valuveri a va ta swi kota ku gandzela Yehovha hi ndlela leyi amukelekaka, kambe a va fanele va tihlanganisa ni vanhu lava Yehovha a endleke ntwanano na vona. (1 Tih. 8:41-43) Hilaha ku fanaka namuntlha, lava va nga riki Vaisrayele va moya va fanele va tihlanganisa ni vanhu va Yehovha, ku nga “vana va mfumo”—Timbhoni ta Yehovha leti totiweke.
14 Ku khitikanela ka vanhu vo tala leswaku va ta gandzela Yehovha ni vanhu vakwe enkarhini lowu wa makumu swi profetiwe hi vaprofeta vambirhi va khale. Esaya u profete a ku: “Vanhu vo tala va ta famba va ri karhi va ku: ‘Tanani, a hi tlhandlukeleni entshaveni ya Yehovha, endlwini ya Xikwembu xa Yakobe; kutani u ta hi letela tindlela ta yena, hi ta famba emintileni ya yena.’ Hikuva nawu wu ta huma eSiyoni ni rito ra Yehovha ri ta huma eYerusalema.” (Esa. 2:2, 3) Hilaha ku fanaka, muprofeta Zakariya u profete leswaku “vanhu vo tala ni matiko ya matimba va ta ta va ta lava Yehovha wa mavuthu eYerusalema ni ku tsakisa Yehovha.” U va hlamusele tanihi “vavanuna va khume lava humaka eka tindzimi hinkwato ta matiko” lava, hi ndlela yo fanekisela va nga ta khoma nguvu ya Vaisrayele va moya, va ku: “Hi ta famba na n’wina, hikuva hi swi twile leswaku Xikwembu xi na n’wina.”—Zak. 8:20-23.
15. Hi le ka ntirho wihi laha “tinyimpfu tin’wana” ti ‘fambaka ni’ Vaisrayele va moya?
15 “Tinyimpfu tin’wana” ti ‘famba ni’ Vaisrayele va moya entirhweni wo chumayela mahungu lamanene ya Mfumo. (Mar. 13:10) Ti va xiphemu xa vanhu va Xikwembu, “ntlhambi wun’we” ni vatotiwa, va kongomisiwa hi “murisi lonene,” ku nga Kreste Yesu.—Hlaya Yohane 10:14-16.
KUMA NSIRHELELO NI VANHU VA YEHOVHA
16. I yini leswi Yehovha a nga ta swi endla leswaku ku sungula xiphemu xo hetelela xa “nhlomulo lowukulu”?
16 Endzhaku ka loko Babilona Lonkulu a lovisiwile, vanhu va Yehovha va ta hlaseriwa hi tindlela hinkwato naswona hi nkarhi wolowo hi ta lava nsirhelelo wa Yehovha leswaku hi pona. Yehovha u ta kongomisa timhaka emisaveni hi nkarhi wa yena lowu a wu hlawuleke, leswi nga ta endla leswaku vanhu vakwe va hlaseriwa kutani sweswo swi endla leswaku ku sungula xiphemu xo hetelela xa “nhlomulo lowukulu.” (Mat. 24:21; Ezek. 38:2-4) Hi nkarhi wolowo, Gogo u ta hlasela “vanhu lava va hlengeletiweke ematikweni,” ku nga vanhu va Yehovha. (Ezek. 38:10-12) Loko sweswo swi endleka, Yehovha u ta namba a nghenelela leswaku a ponisa vanhu vakwe kutani a lwa na Gogo ni mavuthu ya yena. Yehovha u ta twarisa vuhosi bya yena a tlhela a kwetsimisa vito rakwe, hikuva u ri: “Ndzi ta . . . titivisa ematihlweni ya matiko yo tala; va ta tiva leswaku hi mina Yehovha.”—Ezek. 38:18-23.
17, 18. (a) Hi swihi swileriso leswi Yehovha a nga ta swi nyika vanhu vakwe loko Gogo a va hlasela? (b) Hi fanele hi endla yini loko hi lava leswaku Yehovha a hi sirhelela?
17 Loko Gogo a sungula ku hlasela, Yehovha u ta byela malandza yakwe a ku: “Fambani, vanhu va mina, nghenani emakamareni ya n’wina ya le mpfungwe, mi pfala tinyangwa ta n’wina. Tifihleni nkarhinyana kukondza vuavanyisi byi hundza.” (Esa. 26:20) Hi nkarhi wolowo, Yehovha u ta hi byela leswi hi faneleke hi swi endla leswaku hi pona naswona ‘makamara ya le mpfungwe’ ku nga ha va ku ri mavandlha ya hina.
18 Loko hi lava leswaku Yehovha a hi sirhelela hi nkarhi wa nhlomulo lowukulu, hi fanele hi pfumela leswaku Yehovha u ni vanhu laha misaveni, lava hleriweke tanihi mavandlha. Hi fanele hi ya emahlweni hi tirhisana na vona hi tlhela hi hlanganyela emavandlheni ya hina nkarhi na nkarhi. Ku fana ni mupisalema, onge hi nga vula hi timbilu ta hina hinkwato hi ku: “Ku ponisa i ka Yehovha. Nkateko wa wena wu le henhla ka vanhu va wena.”—Ps. 3:8.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 28:1-21
28 Davhida a hlengeleta tihosana+ hinkwato ta Israyele eYerusalema, tihosana+ ta tinyimba ni tihosana+ ta mintlawa ya lava va tirhelaka hosi ni tindhuna ta magidi+ ni tindhuna ta madzana+ ni tindhuna ta nhundzu+ hinkwayo ni swifuwo+ swa hosi ni swa vana va yona,+ swin’we ni vatirhi va le hubyeni+ ni vavanuna va matimba,+ ni wanuna un’wana ni un’wana wa vurhena, wa matimba.2 Kutani Davhida lowa hosi a suka a yima hi milenge a ku:“Ndzi yingiseni vamakwerhu ni vanhu va mina. Loko ku ri mina, a swi ri embilwini+ ya mina ku aka yindlu ya ku wisela eka yona ya areka ya ntwanano wa Yehovha, leyi a yi ta tlhela yi va vunavelo+ bya Xikwembu xa hina, naswona ndzi endle malunghiselelo ya ku aka.+3 Kambe Xikwembu xa ntiyiso xi ndzi byele xi ku, ‘Vito ra mina a wu nge ri akeli yindlu;+ hikuva u munhu wa tinyimpi, naswona u halate ngati.’+4 Hikwalaho Yehovha Xikwembu xa Israyele u ndzi hlawurile endlwini hinkwayo ya tatana+ leswaku ndzi va hosi+ ya Israyele hilaha ku nga riki na makumu; hikuva a a hlawule Yuda leswaku a va murhangeri,+ ni le ndlwini ya Yuda, yindlu ya tatana,+ ni le xikarhi ka vana va tatana,+ hi mina loyi a ndzi amukeleke,+ leswaku a ndzi endla hosi ya tiko hinkwaro ra Israyele;5 naswona eka vana va mina hinkwavo (hikuva va tele vana lava Yehovha a ndzi nyikeke vona)+ u hlawule Solomoni+ n’wananga leswaku a tshama exiluvelweni+ xa vuhosi bya Yehovha eka Israyele.6 “Nakambe, u ndzi byele a ku, ‘Solomoni n’wana wa wena hi yena la nga ta aka yindlu+ ya mina ni swivava swa mina; hikuva ndzi hlawule yena leswaku a va n’wana wa mina,+ mina ndzi va tata wakwe.+7 Kunene ndzi ta simeka vuhosi+ byakwe byi tiya hilaha ku nga riki na makumu loko o tiyimisela hilaha ku tiyeke ku endla swileriso+ swa mina ni swiboho swa mina swa vuavanyisi,+ ku fana ni le sikwini leri.’8 Hikwalaho, ematihlweni ya tiko hinkwaro ra Israyele, enhlengeletanweni+ ya Yehovha ni le tindleveni ta Xikwembu xa hina,+ khathalani naswona mi lavisisa swileriso hinkwaswo swa Yehovha Xikwembu xa n’wina, leswaku mi dya ndzhaka ya tiko+ lerinene naswona mi yi hundzisela eka vana va n’wina yi va ndzhaka ya vona endzhaku ka n’wina hilaha ku nga riki na makumu.9 “Wena Solomoni n’wananga, tiva+ Xikwembu xa tata wa wena u xi tirhela+ hi mbilu+ leyi heleleke ni hi moya-xiviri lowu tsakeke;+ hikuva Yehovha u kambisisa timbilu hinkwato,+ naswona u xiya mboyamelo+ wun’wana ni wun’wana wa miehleketo. Loko u n’wi lavisisa, u ta endla leswaku u n’wi kuma;+ kambe loko u n’wi siya,+ u ta ku cukumetela makumu.+10 Waswivo, sweswi Yehovha u ku hlawule leswaku u n’wi akela yindlu yi va vukwetsimelo. Vana ni xivindzi u teka goza.”+11 Davhida a nyika Solomoni n’wana wakwe mpfampfarhuto wa ku aka+ wa rikupakupa+ ra yona ni wa tindlu ta yona ni wa vuhlayiselo+ bya yona ni wa makamara ya yona ya le henhla ka lwangu+ ni makamara ya yona ya munyama ya le mpfungwe ni yindlu ya xifunengeto xa ku vuyelelana;+12 ni mpfampfarhuto wa ku aka wa hinkwaswo leswi a swi kumeke hi ku huhuteriwa+ hikwalaho ka swivava swa yindlu+ ya Yehovha ni swa makamara yo dyela+ hinkwawo lama nga ematlhelo hinkwawo, swa xuma xa yindlu ya Xikwembu xa ntiyiso ni swa xuma xa swilo leswi endliweke swi kwetsima;+13 ni swa mintlawa+ ya vaprista ni ya Valevhi ni swa mintirho hinkwayo ya ku tirhela ya yindlu ya Yehovha ni swa swingolongondzwana hinkwaswo swa ku tirhela swa yindlu ya Yehovha;14 swa ntiko wa nsuku, nsuku wa swingolongondzwana hinkwaswo swa vutirheli byo hambana-hambana, swa swingolongondzwana swa ntiko wa silivhere, ni swingolongondzwana+ hinkwaswo swa vutirheli byo hambana-hambana;15 ni ntiko wa swo tlhoma timboni+ swa nsuku ni timboni ta swona ta nsuku, hi ntiko wa swo tlhoma timboni to hambana-hambana ni timboni ta swona, ni swo tlhoma timboni swa silivhere hi ntiko wa xo tlhoma rivoni ni timbhoni ta swona hi ku ya hi vutirheli bya swo tlhoma timboni;16 ni nsuku hi ntiko wa matafula ya swinkwa leswi tlhandlekaneke,+ swa matafula yo hambana-hambana, ni silivhere ya matafula ya silivhere;17 ni tiforoko ni minkambana+ ni swikelelo swa nsuku wo tenga, ni minkambana leyitsongo ya nsuku+ hi ntiko wa minkambana yo hambana-hambana leyitsongo, ni minkambana ya silivhere leyitsongo hi ntiko wa minkambana yo hambana-hambana leyitsongo;18 ni nsuku lowu tengisiweke wa alitari+ ya murhi wa risuna hi ntiko wa kona ni lexi yimelaka kalichi,+ ku nga makerubu+ ya nsuku leswaku ma phurumula timpapa ta wona ni ku ungamela areka ya ntwanano wa Yehovha.19 “U endle leswaku swi twisisiwa hinkwaswo hi ku swi tsala+ ku suka evokweni ra Yehovha ehenhla ka mina, ni mintirho hinkwayo ya mpfampfarhuto wa ku aka.”+20 Davhida a ya emahlweni a byela Solomoni n’wana wakwe a ku: “Vana ni xivindzi,+ u tiya naswona u teka goza. U nga tshuki u chava+ kumbe u tshukisiwa,+ hikuva Yehovha Xikwembu, Xikwembu xanga, u na wena.+ A nge ku tshiki+ kumbe ku ku siya kukondza ntirho hinkwawo wa yindlu ya Yehovha wu hela.21 Hi leyi mintlawa ya vaprista+ ni ya Valevhi+ ya ntirho hinkwawo wa yindlu ya Xikwembu xa ntiyiso; entirhweni wa wena hinkwawo u ni vanhu lava tiyimiseleke,+ lava nga ni vuswikoti bya ntirho hinkwawo,+ ku katsa ni tihosana+ ni vanhu hinkwavo, lava nga ta endla hinkwaswo leswi u swi vulaka.”


text:
BIBELE YI HUNDZULA VUTOMI BYA VANHU
Ti Tirhise Bibele Ku Hlamula Swivutiso Hinkwaswo
LEMBE RO VELEKIWA: 1950
TIKO: SPAIN
MATIMU YAKWE: NANI YA MUKHATOLIKI
VUTOMI BYA MINA:
Loko ndzi velekiwa, vatswari va mina a va ri ni purasi leritsongo eGalicia, le n’walungu vupela-dyambu bya Spain. A ndzi ri n’wana wa vumune eka va nhungu naswona ekaya a ku tsakisa swinene. Hi nkarhi wolowo eSpain, a swi tolovelekile leswaku n’wana un’we endyangwini a va nani. Hikwalaho, mina ni vamakwenu vambirhi hi ve tinani.
Loko ndzi ri ni malembe ya 13, ndzi ye endlwini ya tinani laha sesi wa mina a a tshama kona eMadrid. Ndhawu yoleyo a yi nga tsakisi, vanhu va kona a va nga ri na xinghana kambe a ko va ni swinawanawana ni swikhongelo ntsena. Nimpundzu a hi hlangana ekerekeni leswaku hi anakanyisisa hambileswi minkarhi yin’wana a ndzi tikuma ndzi nga ri na nchumu xo anakanya ha xona. Endzhaku ka sweswo, a hi yimbelela tinsimu ta kereke hi Xilatini hi tlhela hi tlangela Masa. A ndzi nga twisisi nchumu naswona a ndzi vona onge Xikwembu xi le kule swinene na mina. A ndzi tshama ndzi miyerile naswona loko ndzi hlangana ni sesi wa mina a hi pfuxelana ntsena hi ku “A ku dzunisiwe Mariya.” A hi pfumeleriwa ku vulavula timinete ta 30 ntsena loko hi heta ku dya. Vutomi bya kwalaho a byi hambane swinene ni bya le kaya, a ndzi titwa ndzi nga amukelekanga naswona a ndzi tshamela ku rila.
Hambileswi a ndzi nga si tshama ndzi titwa ndzi ri ni vuxaka ni Xikwembu, ndzi endle xiboho xa ku va nani loko ndzi ri ni malembe ya 17. Entiyisweni a ndzo endla leswi a ndzi byeriwa swona kambe ku nga ri khale ndzi sungule ku tivutisa loko Xikwembu xi ndzi hlawurile hakunene. Tinani a ti tshamela ku vula leswaku munhu loyi a titwaka hi ndlela yoleyo, u ta ya etiheleni. Nilokoswiritano, ndlela leyi a ndzi titwa ha yona a yi cincanga. A ndzi swi tiva leswaku Yesu Kreste a a nga tihambanisi ni van’wana kambe a a va dyondzisa a tlhela a va pfuna. (Matewu 4:23-25) Loko ndzi ri ni malembe ya 20, a ndzi nga ha lavi ku va nani. Lexi hlamarisaka hileswaku, nani leyikulu yi ndzi byele leswaku a ndza ha faneleki ku va nani swa antswa ndzi famba. Ndzi vona onge a yi chava leswaku ndzi ta kucetela van’wana kutani ndzi nambe ndzi famba.
Loko ndzi tlhelela ekaya, vatswari va mina va ndzi amukele hi mandla mambirhi. Kambe leswi ntirho a wu kala laha a hi tshama kona, ndzi ye eJarimani laha buti wa mina a a tshama kona. A a ri eka ntlawa wa Makhomunisi lama yimelaka tiko ra Spain. A ndzi titwa ndzi ntshunxekile loko ndzi ri ni vanhu lava, lava a va lwela timfanelo ta vatirhi ni ta vavasati. Hikwalaho, ndzi ve Mukhomunisi ivi ndzi tekana ni un’wana loyi na yena a a ri eka ntlawa wolowo. A ndzi anakanya leswaku ku nyika vanhu swiphephana swa Vukhomunisi ni ku tereka, a swi ri swinene.
Kambe hi ku famba ka nkarhi ndzi tlhele ndzi hela matimba. Ndzi xiye leswaku Makhomunisi a ma nga endli leswi a ma swi vula. Hi 1971, loko swirho swin’wana swa ntlawa wa hina swi hisa Hofisi ya muyimeri wa tiko ra Spain edorobeni ra Frankfurt, a ndzi nga ha swi tsakeli ku va eka wona. Swi yi hise hileswi a swi lwisana ni tihanyi leti tiko ra Spain a ri ri na tona. Kambe sweswo a ndzi vona ku nga ri ndlela leyinene ya ku lwisana ni mhaka leyi.
Loko ndzi kuma n’wana wa mina wo sungula, ndzi byele nuna wa mina leswaku a ndzi nge he yi etinhlengeletanweni ta Makhomunisi. A ndzi titwa ndzi ri ni xivundza hileswi vanghana va mina va khale a va nga hi endzeli mina ni n’wana wa mina. A ndzi tivutisa loko ndzi ta swi kota ku lulamisa swiphiqo swa vanhu ni leswaku hi xihi xikongomelo xa vutomi.
NDLELA LEYI BIBELE YI HUNDZULEKE VUTOMI BYA MINA HA YONA:
Hi 1976, Timbhoni timbirhi to huma eSpain ti te ekaya ka mina kutani ti ndzi nyika minkandziyiso leyi sekeriweke eBibeleni. Loko ti ndzi endzela ra vumbirhi, ndzi sungule ku ti vutisa swivutiso swo tala malunghana ni ku xaniseka, xihlawuhlawu ni tihanyi. Ndzi hlamarisiwe hileswi ti tirhiseke Bibele ku hlamula swivutiso hinkwaswo leswi a ndzi ri na swona. Hi ku hatlisa ndzi pfumerile leswaku ti ndzi dyondzisa Bibele.
Eku sunguleni a ndzo lava ku kuma vutivi ntsena. Kambe leswi swi cince loko mina ni nuna wa mina hi sungula ku ya eminhlanganweni eHolweni ya Mfumo ya Timbhoni ta Yehovha. Hi nkarhi wolowo se a hi ri ni vana vambirhi. Timbhoni ti ve ni musa hi ku hi landza ekaya ni ku hi pfuna ku khathalela vana va hina hi nkarhi wa minhlangano. Ndzi sungule ku rhandza Timbhoni ta Yehovha.
Nilokoswiritano, a ka ha ri ni leswi a swi ndzi kanakanisa hi vukhongeri. Ndzi endzele ndyangu wa ka hina eSpain. Papa-ntsongo wa mina la nga mufundhisi u ringete ku ndzi heta matimba leswaku ndzi nga ha dyondzi Bibele. Kambe Timbhoni tin’wana leti a ti tshama kwalaho, ti ndzi pfunile swinene. Ti hlamule swivutiso swa mina hi ku tirhisa Bibele hilaha Timbhoni ta le Jarimani ti endleke hakona. Loko ndzi tlhelela eJarimani ndzi tlhele ndzi sungula ku dyondza Bibele kambe nuna wa mina a a nga ha swi tsakeli ku dyondza Bibele. Hi 1978 ndzi khuvuriwile kutani ndzi va Mbhoni ya Yehovha.
NDLELA LEYI NDZI VUYERIWEKE HA YONA:
Ku dyondza ntiyiso lowu nga eBibeleni swi ndzi pfune ku vona leswaku vutomi byi ni xikongomelo. Hi xikombiso, 1 Petro 3:1-4 yi khutaza vavasati leswaku va ‘tiveka ehansi’ ka vanuna va vona hi “xichavo lexi enteke” ni leswaku va fanele va tikarhatela ku va ni ‘moya wo rhula lowu nga ni risima lerikulu emahlweni ka Xikwembu.’ Sweswo swi ndzi pfune leswaku ndzi va wansati wa Mukreste tlhelo manana lonene.
Se ndzi ni malembe ya 35 ndzi ri Mbhoni ya Yehovha. Ndza tsaka swinene leswi ndzi gandzelaka Xikwembu swin’we ni vana va mina va mune.


text:
1Msana ka tiya, ni to wona mune wa tingelozi ti di emile ka mune wa makhona a mafu, ti di ñote maphuho a mune a mafu, kasiku di si peki diphuho ha mafuni, ha lineneni mwendo ha mndongani. 2Ni woni yimwane ngelozi yi txi huma ngu wutxani, yi di ni txixambanyo txa Txizimu txi txi hanyako. Yona yi to kwangula ngu dipswi da hombe ka mune wa tingelozi ti ti nga ningwa mtamo wa kuwonha mafu ni linene, yi txi: 3“Mi nga wonheni mafu ni linene ni mindonga kala kuza hi txi veka sikombekiso, ha mbanza ka sithumi sa Txizimu txathu.” 4Se ni engisile ntengo wa vale va nga bhalwa sikombekiso: I ti digumi da mazana a mazana, ni mune wa mazana a mazana, ni mune wa makumi a mazana (144.000) ava va nga bhalwa ka tixaka totshe ta vanana va Israyeli. 5Ka lihunzu la Judha ava va nga ti vekilwe txikombiso i ti dizana da mazana ni makumi mambidi a mazana (12.000) a vathu; va lihunzu la Rubheni i ti dizana da mazana ni makumi mambidi a mazana a vathu; va lihunzu la Gadi i ti dizana da mazana ni makumi mambidi a mazana a vathu (12.000); 6va lihunzu la Aseri i ti dizana da mazana ni makumi mambidi a mazana a vathu; va lihunzu la Naftali i ti dizana da mazana ni makumi mambidi a mazana a vathu; va lihunzu la Manase i ti dizana da mazana ni makumi mambidi a mazana a vathu (12.000). 7Va lihunzu la Simiyoni i ti dizana da mazana ni makumi mambidi a mazana a vathu (12.000); va lihunzu la Levhi i ti dizana da mazana ni makumi mambidi a mazana a vathu (12.000); va lihunzu la Isakari i ti dizana da mazana ni makumi mambidi a mazana a vathu (12.000). 8Va lihunzu la Josefa i ti dizana da mazana ni makumi mambidi a mazana a vathu; va lihunzu la Bhenjamini i ti dizana da mazana ni makumi mambidi a mazana a vathu (12.000) va nga vekwa txikombiso. 9Msana keto, ni woni dibutho da hombe da vathu, ava ni mmweyo a si si kotiko ku va bala, va otshe matiko, totshe tixaka, yotshe mixowo, ni totshe tidimi. Va titi emile masoni ka txiluvelo ni masoni ka Txinvutana, va di ni siambalo so basa, na va di ñote mijindo manzani kwawe. 10Se va to kwangula ngu dipswi da hombe, va txi: “Kuhanyisa ku lumba Txizimu txathu,txi nga khalahatsha ha txikhaloni ka wukoma ni ka Txinvutana.” 11Totshe tingelozi ti ti emile, ti randela txikhalo txa wukoma, kumweko ni madhota ni mune wa sivangwa so hanya. Se tingelozi ti txi wa hahatshi ngu timbanza masoni ka txikhalo txa wukoma, ti txi khozela Txizimu, ti txi: “Amen, wudhumo, kupfaliswa, wuzivi, kubongwa, kuxoniphwa,Kufuma ni mtamo si lumba Txizimu yotshe mbimo. Amen.” 13Se mmweyo wa vale va madhota a to khene kwangu: “Ava va nga ambala so basa, wa va ziva kani? Va ta ngu hani?” 14Ani ni to angula ni txi khani:“Mkoma wangu, awe ngawe u ti zivako.” Se ene a ti khene: “Avava, ngu va va tako ngu kuxanisekani ka hombe; va nga kuwula siambalo sawe, ve si basisa ngu mnoha wa Txinvutana. 15Ngu toneto, va maneka masoni ka txikhalo txa wukoma txa Txizimu, va txi txi khozela wusiku ni mtshikari, Dithepeleni ka txona. Awule a nga khalahatsha ha txikhaloni ka wukoma a na va fenengete ngu ditenda dakwe. 16Kha va na mbi swa va txi pfa nzala, kha va na mbi swa va txi pfa ditora, kha va na mbi swa va txi pfa kuhisa ka ditambo kumbe lisani. 17Nguko Txinvutana txi txi ku ha txikhaloni ka wukoma txi na va dyisa, txi va kombisa nzila ya kuya ka sisima sa mati a wutomi. Se Txizimu txi na va bahulela mirongo yotshe ka maso awe.”
Copyright
Learn More


text:
XIHONDZO XO RINDZA (NKANDZIYISO WA VANDLHA) MAY 2014
Nkandziyiso lowu wu hlamusela tindlela tinharhu leti hi nga ti tirhisaka loko hi ri ensin’wini leswaku hi hlamula swivutiso swo tika hi ndlela leyi khorwisaka. Ha yini swi ri swa nkoka leswaku hi tshama hi tshembekile enhlengeletanweni ya Xikwembu?
‘Swakudya Swa Mina I Ku Endla Ku Rhandza Ka Xikwembu’
Hosi Davhida, muapostola Pawulo na Yesu Kreste a va tsakela ku endla ku rhandza ka Xikwembu. I yini lexi nga hi pfunaka ku tshama hi ri karhi hi hiseka kumbe hi tlhela hi sungula ku hiseka hambiloko nsimu leyi hi yi tirhaka yi tika?
Hi Yihi Ndlela Leyi Hi Faneleke Hi “Hlamula Un’wana Ni Un’wana” Ha Yona?
Hi nga kanerisana njhani ni van’wana hi Matsalwa loko va hi vutisa swivutiso swo tika? Xiya tindlela tinharhu leti hi nga ti tirhisaka ku va hlamula hi ndlela leyi khorwisaka.
Khoma Van’wana Hi Ndlela Leyi U Lavaka Ku Khomiwa Ha Yona eNsin’wini
Hi fanele hi n’wi khoma njhani munhu un’wana ni un’wana loyi hi hlanganaka na yena ensin’wini? Marito ya Yesu lama nga le ka Matewu 7:
Yehovha U Ndzi Pfunile Hakunene
Kenneth Little u hlamusela ndlela leyi Yehovha Xikwembu a n’wi pfuneke ha yona ku hlula tingana ni ku nga titshembi. Vona ndlela leyi Xikwembu xi ma katekiseke ha yona matshalatshala lawa a ma endleke vutomi byakwe hinkwabyo.
Yehovha I Xikwembu Lexi Hlelekeke
Marungula lama vulavulaka hi Vaisrayele va khale ni Vakreste va le minkarhini ya vaapostola ma swi kombisa njhani leswaku malandza ya Yehovha ma fanele ma hleleka emisaveni namuntlha?
Xana U Ya Emahlweni Ni Nhlengeletano Ya Yehovha?
Ku nga ri khale mafambiselo ya swilo ya Sathana ma ta lovisiwa. Ha yini swi ri swa nkoka leswaku hi tshama hi tshembekile eka nhlengeletano leyi Xikwembu xi yi tirhisaka namuntlha?
“Ku Ni Ntirho Wo Tala Wo Tshovela Lowu Faneleke Wu Endliwa”
Ku ni Timbhoni ta Yehovha to tlula 760 000 leti twarisaka ntiyiso wa Bibele le Brazil. Ntirho wo chumayela wu sunguriwe njhani le Amerika Dzonga?